Na Novom Zelandu postoji prodavnica u kojoj je sve besplatno - Sputnjik Srbija\n15:15 01.04.2021 Preuzmite kraći link\nOva „Socijalna prodavnica“ ili „banka hrane“ kako je još zovu, pokrenuta je od strane gradske organizacije „Velington siti mišen“, koja je osnovana 1904. godine sa ciljem da odgovara na zahteve i potrebe lokalnog stanovništva.\nNjihov cilj, pored ostalih, jeste da izgrade zajednicu koja se zasniva na brizi o drugima, piše portal DDL.\nIdeja o osnivanju ovakve prodavnice nastala je iz potrebe da se podrži zajednica kroz pružanje mogućnosti ljudima da imaju pristup hrani i mogućnost da odaberu ono što žele. Planirano je i proširivanje mreže ovakvih prodavnica u narednom periodu.\nUmesto cena, poeni za kupovinu\nKako bi ostvarili mogućnost da kupuju ovde, svi zainteresovani potrebno je da se jave organizaciji, da objasne u kakvoj se situaciji nalaze i zbog čega im je potrebna ovakva pomoć. Nakon toga, oni dobijaju termin kada mogu otići u kupovinu.\nUmesto cena, artikli u prodavnici označeni su poenima od 1 do 5, gde 1 poen vrede najjeftinije namirnice, dok 5 poena vrede namirnice u vrednosti od više od 10 dolara.\nU zavisnosti od situacije u kojoj se osoba nalazi, organizacija odlučuje koliko poena za kupovinu će joj biti dodeljeno. Na primer, odrasla osoba slobodnog bračnog statusa dobila bi oko 55 poena, dok bi porodica dobila znatno više.\nNa ovaj način socijalno ugrožene osobe ne dobijaju već spreman paket hrane, već same odlučuju šta će kupiti i kako će upravljati svojim budžetom.\nU prodavnici je već oko 3000 proizvoda i u njima se može naći sve sem alkohola i cigareta. Socijalna prodavnica ima podršku velikih lanaca supermarketa, ali su donacije uvek dobrodošle.\nkupovina, besplatno, prodavnica, Novi Zeland


Mi srpski radikali smo i ranije bili za to da se most nazove imenom Draže Mihailovića, sada je vreme da se to ostvari, smatra Šešelj\nNosilac liste SRS Vojislav Šešelj i kandidat za gradonačelnika Miljan Damjanović razgovarali su danas sa građanima u Knez Mihajlovoj ulici.\nTom prilikom funkcioneri SRS su predložili da most preko Ade ponese ime generala Dragoljuba Draže Mihailovića kao i da mu se izgradi spomenik. Šešelj je rekao da Beograd ima veliki dug prema srpskom generalu.\n- Braćo i sestre, Beograd ima veliki jedan dug, dug prema slavnom srpskom generalu Dragoljubu Draži Mihailoviću. Krajnje je vreme da se taj dug oduži i da se Draži Mihailoviću podigne spomenik kakav zaslužuje i da se jedan od gradskih objekata, velikih gradskih objekata, nazove njegovim imenom - obratio se ovim rečima dr Šešelj sa pločnika Knez Mihajlove, srca Beograda.\n- Beograd je skupo platio ovaj most preko Ade. Zbog Đilasove vlasti koja se ugrađivala na raznorazne načine, most je koštao dvaput skuplje nego što u novcu vredi, a još nisu ni sve okolne saobraćajnice dovršene. Ali, taj novac je novac građana Beograda i građana Srbije. Iako je delom pokraden, onaj deo koji je ugrađen u most, most čini mostom svih građana Beograda - kazao je Šešelj.\nGrađani Beograda su se već jednom izjašnjavali koje ime da daju mostu. Mi srpski radikali smo bili listom tada da se most nazove imenom Draže Mihailovića. Većina je bila za to i onda su se svi ućutali. Vreme da prekinemo ćutanje, da mostu damo ime generala Dragoljuba Draže Mihailovića, jer to general Mihailović i te kako zaslužuje! - istakao je dr Šešelj podržan aplauzom od brojnih građana.\nAPSOLUTNI HIT! U muzeju voštanih figura, replika Bijonse izazvala PODSMEHE - jel ovo uopšte ona?(FOTO)


Mrkonjić Grad uskoro pokriven video-nadzorom - ŠIK RADIO\nU ponedjeljak, 18. januara 2021. u skupštinskoj sali opštine Mrkonjić Grad načelnik opštine Dragan Vođević potpisao je ugovore sa Milošem Milovcem predstavnikom Sector Security-a i Milanom Bogojevićem – direktorom firme “Mig-Elektro“, za postavljanje video-nadzora na teritoriji opštine. Sistem se sastoji od 46 kamera, centralnih uređaja za snimanje i video monitorom.\nZa realizaciju navedenog projekta, iz opštinskog budžeta izvdojeno je oko 80.000 KM, a planirano je da se radovi izvode u dva dijela, i to na način da će lokalna firma “Mig-Elekrto“ izvoditi građevinski dio radova, dok za postavljanje i održavanje kamera odgovornost pripada firmi “Sector Security”.\nNačelnik Dragan Vođević smatra da je uvođenje video-nadzora na teritoriji opštine Mrkonjić Grad od izuzetnog značaja prvobitno zbog same bezbijednosti lokalnog stanovništva. Planirano je da se kamere visoke rezolucije postave na svim važnijim lokacijama u urbanom, ali i u ruralnom dijelu opštine. U nastavku poslušajte izjavu…\nMiloš Milovac, predstavnik kompanije “Sector Security”, istakao je da se radi o savremenom video-nadzoru od renomiranog vodećeg svjetskog proizvođača “Dahua”. U nastavku poslušajte izjavu…\nMilan Milekić, načelnik PU Mrkonjić Grad, izrazio je zahvalnost načelniku opštine što je prepoznao značaj i važnost jednog ovakvog projekta. U nastavku poslušajte izjavu…


PROSLAVLJEN KRAJ KAJAKAŠKE SEZONE – Opština Surčin\nPROSLAVLJEN KRAJ KAJAKAŠKE SEZONE\nby\tGO Surčin\t/ 11 October 2020\t/ Published in 2020, Vesti, Progar\nU nedelju, 11.oktobra, sportisti, roditelji i uprava Kajak kluba,, Marina” iz Progara napravili su druženje, kako bi proslavili kraj uspešne sezone.\nPredsednik kajakaškog kluba Goran Đorđević, s ponosom je istakao da je uprkos specifičnoj epidemiološkoj situaciji, klub postigao izuzetne i zapažene rezultate. Ove godine je osvojeno preko 60 medalja, a naredne godine se nada da će ih biti mnogo više. Na kraju kajakaške sezone, troje sportista je ušlo u kamp kanuista reprezentacije Srbije. Kanuisti Sergej Crnjanski i Marko Radović otišli su u Rumu, Stefan Kovandžić je bio u Bečeju, a prvi trener kluba Lidija Đorđević bila je na pripremama u Bačkoj Palanci sa ženskom reprezentacijom Srbije.\n– Želim da se zahvalim Gradskoj opštini Surčin na čelu sa predsednikom Stevanom Šušom koji nam je obezbedio ovakav impozantan objekat za treniranje dece, kakav nema ni jedan kajak klub u Srbiji – rekao je Goran Đorđević.\nDruženju su prisustvovali i predstavnici Gradske opštine Surčin, Javnog preduzeća za sport i rekreaciju, Turističke organizacije i Kulturnog centra GO Surčin.\nStvaranjem adekvatnih uslova za trening, izgradnjom objekta u ovoj godini koji ima prostor i za opremu, boravak i trening sportista, sjajni rezultati neće izostati ni naredne sezone.


RTRS I BNTV: Oprečno izvještavanje o ubistvu Davida Dragičevića – Analiziraj.ba\nSUD TRAŽI VRAĆANJE AREŽINE NA RTV\nSvaki put kada novinari Dnevnika RTRS-a naprave i najmanje pomake u profesionalnom izvještavanju, uredništvo se pobrine da to sasiječe\nRTRS: Slijepo slijeđenje stavova\n21. – 27. maj 2018.\nJOŠ JEDAN MONOLOG: Šta je vijest, pitanje je na koje gledaoci nisu dobili odgovor u izvještaju najavljenim rečenicom “Slijedi novo povećanje penzija u Republici Srpskoj”. Vlada će penzionere “obradovati” povećanjem od 2,5 posto, jedino je što smo čuli o povećanju penzija, bitno je naglasiti – najnižih u regionu. Ostatak izvještaja posvećen je bio monologu premijerke RS-a Željke Cvijanović u kojem je ponovila niz tvrdnji o rastu zaposlenosti, porastu prihoda, rastu izvoza iz ovog bh. entiteta. Da RTRS nije RTRS, dakle medij u službi vlasti a ne građana, čulo bi se i pitanje premijerki zašto onda penzije rastu tek u simboličnim iznosima? Čuli bi se i penzioneri, koji ne čine rukovodstvo njihovog udruženja.\nSNSD PROTIV AMERIKE: Slijepo slijeđenje stavova zvanične politike od strane uredništva RTRS-a potvrdilo se u izvještaju o odluci skupštinske većine Grada Doboja da povodom Dana grada dodijeli najveće priznanje – Plaketu grada Doboja – ambasadorici SAD-a u BiH. Novinarka Vesna Stakić gledaoce doslovno bombarduje izjavom jedne od odbornica SNSD-a u gradskoj skupštini koja iznosi niz teških kvalifikacija na račun Sjedinjenih Američkih Država i izražava “ogorčenost zbog dodjele plakete ambasadorici te zemlje”. Pita novinarka i zašto plaketa nije dodijeljena predsjedniku Srbije, jer, navodi, i ta država pomagala je Doboj. I tek uzgred, gledaoci su dobili i informaciju da su SAD u različite projekte u Doboju uložile tri miliona dolara.\nNETRPELJIVOST PREMA MINISTRU: U više smo navrata u ovim monitorinzima pisali o jasnoj netrpeljivosti koju RTRS, odnosno uredništvo Dnevnika, ispoljava prema ministru sigurnosti BiH Draganu Mektiću. Ovog puta za to je poslužila migrantska kriza, o kojoj se izvještavalo ponajprije u kontekstu vidljivog animoziteta koji vlasti RS-a izražavaju prema mogućnosti prihvatanja migranata, ali i nastavku polemike oko njihovog prebacivanja iz Sarajeva u izbjeglički centar Salakovac. Iz onoga što su gledaoci mogli vidjeti, onom ko ne poznaje političke prilike u BiH, jedini zaključak koji bi se mogao nametnuti jeste da je Mektić najodgovorniji što migranti ilegalno ulaze u našu zemlju i što ranije nije urađen plan kako postupati u takvim situacijama.\nIz izvještaja Sanje Pešut koja je iz Trebinja donijela priču o migrantskim rutama na tom dijelu BiH, pak, iščitavao se potpuni nedostatak empatije prema tim ljudima. S posebnim isticanjem u zaključku priloga kako se Mađarska ponudila da Crnoj Gori donira 250 kilometara žilet-žice.\nI dok u Banjaluci ne prestaju protestna okupljanja na kojima se traži istina o smrti Davida Dragičevića, o ovom pitanju gledaoci RTRS-a čuli su tek pokoju šturu rečenicu. Fokus je bio na izvještajima sa sjednica Anketnog odbora Narodne skupštine RS. Na njima su saslušani visoki funkcioneri MUP-a RS, uključujući i ministra, te okružni tužilac RS-a i postupajući tužilac koji vodi istragu o smrti tog mladića.\nBNTV: Sedmica bez većih promašaja\nBEZ PERSPEKTIVE: Milan Pilipović donio je izvještaj o anketi provedenoj među maturantima u Gradiški, što je bio još jedan primjer kako mladi ljudi ne vide nikakvu perspektivu u BiH. Bilo da planiraju upisati fakultete u inostranstvu ili da tamo odmah potraže posao.\nI ovaj izvještaj samo je jedna od potvrda analize Međunarodnog monetarnog fonda o ekonomskom razvoju Evrope. Vladimir Kovačević se u prilogu fokusirao na stanje u BiH, koja je, prema MMF-u, najlošija u regionu po nivou stranih investicija, rastu BDP-a, nezaposlenosti.\nLOŠI I DOBRI DOGOVORI: Gledaocima je predočen i izvještaj o problemima u JP “Autoputevi RS” koje nema novac za vraćanje kredita jer nije postignut dogovor oko raspodjele novca prikupljenog od akciza na naftu i naftne derivate. Dobro podvučeno da su se političke stranke (SNSD, SDA i HDZ BiH) daleko lakše dogovorile kako građanima uvesti novi namet nego su u stanju dogovoriti raspodjelu tako prikupljenih prihoda.\nPRAVDA ZA DAVIDA: Uredništvo Dnevnika i dalje fokus drži na protestnim okupljanjima građana u Banjaluci i pojedinim gradovima u RS-u na kojima se pod sloganom “Pravda za Davida” traži istina o smrti Davida Dragičevića. U tom kontekstu, gledaoci su informisani i o sjednicama Anketnog odbora Narodne skupštine RS na kojima su saslušani ljudi iz vrha MUP-a RS te okružni tužilac banjalučkog Okružnog tužilaštva i postupajući tužilac u tom predmetu.\nNEPOZNAVANJE POJMOVA: Upozoravamo na, od strane novinara, nepoznavanja osnovnih pravnih pojmova i njihovo razlikovanje. Držimo to neprofesionalnim jer posebna je dužnost novinara da razlikuje građanske tužbe od krivičnih prijava i pravilno o tome informiše javnost. Tim prije jer je kleveta dekriminalizovana, pa se za istu ni protiv jednog lica ne može podnijeti krivična prijava.\nGledaoci su imali priliku vidjeti i izvještaj iz Trebinja na kojem je grupa građana takođe zahtijevala istinu o smrti Davida Dragičevića. Iako su inicijatori ovog okupljanja u više navrata govorili da su “bili ili jesu izloženi pritiscima”, novinar je to potpuno zanemario, pa je ostalo bez odgovora ko je i na koji način na njih pritiske vršio.\nU obilju sumornih informacija, izvještaj o okupljanju bivših učesnika omladinskih radnih akcija iz SFRJ u Loparama bio je pravo osvježenje. I podsjećanje da postoje i oni koji su tu istu državu s ljubavlju gradili, i dalje se time ponose i njeguju davno uspostavljene veze i prijateljstva.\nSvaki put kada novinari Dnevnika RTRS-a naprave i najmanje pomake u profesionalnom izvještavanju, uredništvo se pobrine da to sasiječe. Otuda su u nedjelji iza nas emitovani dnevnici bili samo odjek stavova vlasti RS-a. BNTV nastavlja pažljivo i kontinuirano pratiti slučaj “David Dragičević”, koji je evidentno u fokusu interesovanja ne samo građana u RS-u nego i cijeloj BiH, s odjekom i u regionu.\nTagovi: analizeanketni odborBNTVdavid dragičevićGordana Katanamedijipravda za davidaRSRTRSŽeljka Cvijanović


Moj izbor 2013 za najomiljenije domaće proizvode i brendove\nU četvrtak, 12. decembra, u Beogradskom dramskom pozorištu, po četvrti put je organizovana dodela priznanja potrošača Srbije „Moj izbor“ za najomiljenije domaće proizvode i brendove. Dodela priznanja, u organizaciji Udruženja građana Moja Srbija i Privredne komore Beograda, vrši se u okviru kampanje „Srbija ima kvalitet“, isključivo na osnovu glasova kupaca. Cilj ove akcije je podsticanje razvoja domaće proizvodnje i ulaganja u unapređenje kvaliteta robe i usluga u Srbiji. Osnovni uslov da neki proizvod postane nosilac priznanja „Moj izbor“ jeste da je domaćeg porekla, bez obzira na strukturu vlasništva firme koja ga proizvodi. Izuzetno, za ovo priznanje se mogu nominovati i strani proizvodi i brendovi, ukoliko poslovanje njihovih kompanija odlikuju značajne investicije u Srbiji, visoka društvena odgovornost i slično.\n„Kupci u Srbiji imaju veliko poverenje u kvalitet domaćih proizvoda, koje u okviru prehrane, dostiže gotovo 85%“, rekao je Milan Ristić, predsednik udruženja Moja Srbija i naglasio da skoro dve trećine kupaca kaže da bi se lakše opredelilo za neki proizvod kada bi imali jasniju informaciju da je domaćeg porekla.\n– mleko i mlečni proizvodi – “Moja Kravica” (Imlek),\n– meso i mesne prerađevine – “Zlatiborac”, suvomesnati proizvodi,


Nova uredba Bundestaga! Revakcinisanima se ukidaju ograničenja: “Dobro je da imunizovani i izlečeni smeju da osete malo više normalnosti” – Naši u svetu\nNova uredba Bundestaga! Revakcinisanima se ukidaju ograničenja: “Dobro je da imunizovani i izlečeni smeju da osete malo više normalnosti”\nObjavljeno 07/05/21 u 16:00\nfoto: Printrscreen Youtube\nNemačko udruženje gradova zahteva popuštanje mera i za osobe koje su negativno testirane.\n„Mnogi još uvek ne mogu da se vakcinišu zbog nedostatka vakcina“, rekao je glavni direktor Udruženja gradova Helmut Dedi i dodao: „Zbog toga se zalažemo da se u određenoj meri vrate slobode i ljudima koji su na dnevnoj bazi bili negativni na korona testu.“\nVakcina nije torta! Stručnjaci iz celog sveta digli glas protiv oslobađanja patenata na proizvodnju vakcina\nŽurke i plesanje u Berlinu i dalje zabranjeni, a klubovi u prestonici noćnog života…\nBundestag počeo raspravu o epidemiološkom zakonu, prva zabrana sledi vozačima: Posle…\nDA LI ĆE SE DESITI NEZAMISLIVO? Kako će izgledati Nemačka bez Angele Merkel i hoće li…


Milorad Grčić imenovan za v. d. direktora EPS\nVlada Srbije danas je za vršioca dužnosti direktora Elektroprivrede Srbije (EPS) imenovala Milorada Grčića, koji je direktor Rudarskog basena Kolubara. Na sednici Vlade je doneta i odluka o sprovodjenju javnog konkursa za izbor direktora tog javnog preduzeća, a Grčić će tu dužnost obavljati do završetka konkursa, navodi se u saopštenju iz Vlade Srbije.\nVlada je 3.marta smenila direktora EPS Aleksandra Obradovića jer je bila nezadovoljna kako je sprovodio plan reorganizacije preduzeće i nije se pridržavao mera štednje predvidjenih u državnim organima i institucijama.\nObradović je imenovan za direktora EPS-a na period od četiri godine u oktobru 2014. godine, nakon konkursa na koji se prijavilo više od 70 kandidata.\nNa mesto vršioca dužnosti direktora u EPS-a Obradović je prvi put izabran septembra 2012. godine, a potom mu je mandat produžavan u još dva navrata.


U Trnovu danas obilježavanje dana stradanja Srba | BL Portal\nU Trnovu danas obilježavanje dana stradanja Srba\n30. Jula 2020. 8:54\nU Trnovu će danas biti obilježen Dan stradanja srpskog stanovništva ove opštine, u kojoj je tokom proteklog odbrambeno-otadžbinskog rata stradala 101 nevina civilna žrtva, a za odbranu ognjišta život položilo 130 trnovskih boraca.\nTim povodom u organizaciji Udruženja porodica poginulih boraca i nestalih civila Trnova biće prislužene svijeće, položeni vijenci i služena molitva za postradale.\nPrema protokolu, od 9.00 časova biće služena liturgija u hramu Svetog Georgija i parastos kod Centralnog spomenika u Trnovu, za 10.30 časova je predviđeno polaganje vijenaca, a obraćanje zvaničnika planirano je u 11.00 časova.\nU 11.30 časova biće organizovan odlazak do spomen-obilježja na Rogoju, gdje će zajedno sa predstavnicima Boračke organizacije Kalinovik biti organizovano polaganje vijenaca i prisluživanje svijeća.\nPredsjednik Udruženja porodica poginulih boraca i nestalih civila Trnova Goran Timotija rekao je Srni da je tokom rata od 1992. do 1995. godine u Trnovu i okolnim selima stradala 101 nevina civilna žrtva, a za odbranu ognjišta od agresora život je položilo 130 trnovskih boraca.\nPrema njegovim riječima, na području Trnova počinjeni su najmonstruozniji zločini nad srpskim življem, čak ni djeca nisu mogla pobjeći od krvničke ruke.\nTags: parastos, pomen, stradanje civila, Trnovo\nVeljko Lazić: Posmrtne ostatke nema ko da preuzima\nKCUS: Još 78 pozitivnih nalaza na koronavirus\nPredsjednik Srbije “vidi rješenje svih problema”: Za šest mjeseci stiže supervakcina iz Kine\nBanjalučka policija na Trgu Krajine: Počela kampanja “Budi oprezan-oružje nije igračka”\n29. Novembra 2021. 12:25


Dodik predao odgovore iz Upitnika EK: Niko u RS-u ne radi na otcjepljenju od BiH – inmedia.ba\n0 4 Marta, 2019 13:31\nPredsjedavajući Predsjedništva Bosne i Hercegovine Milorad Dodik uručio je danas komesaru za evropsku susjedsku politiku i pregovore o proširenju Johannesu Hahnu odgovore BiH na dodatna pitanja iz Upitnika Evropske komisije.Odgovaranje na dodatna pitanja Evropske komisije dio je cjelokupnog procesa koji ima za cilj pripremu mišljenja o zahtjevu za članstvo BiH u EU, a u kojem će Evropska komisija dati detaljnu analizu stanja u zemlji i ocjenu spremnosti da se pređe u narednu fazu odnosa sa EU.\n“Razgovori su bili veoma srdačni. Imali smo zadovoljstvo da obostrano kažemo kako smo uspjeli odgovoriti na dodatna pitanja. Zahvalan sam ljudima iz Evropske komisije što imaju razumijevanja prema strukturi u BiH”, rekao je Dodik.\nNa pitanje o tome da li je funkcionere EU upoznao o razlozima neformiranja vlasti u BiH, Dodik je rekao da EU želi da BiH ima svoju dinamiku. On je dodao da je, kao i prošli put, formiranje vlasti stavljeno kao jedan od prioriteta.\n“Rekao sam da očekujemo kako će se u ovoj sedmici obaviti razgovori o dodatnim aktivnostima u vezi s formiranjem vlasti”, kazao je Dodik.\nNovinari su pitali Dodika o sve češćoj priči o nezavisnosti RS-a i odnosima s Moskovom. On je odgovorio da su pravi prijatelji i u Moskvi i u Briselu te da je u obostranom interesu da se ostvaruju kontakti.\nOn je istakao da su SNSD i RS opredijeljeni ka evropskim integracijama, ali i da RS nastavlja dijalog s Rusijom. Dodik je rekao da je RS opredijeljena za jačanje dejtonskih kapaciteta, ali da je Dejtonski sporazum narušen odlukama visokih predstavnika.\n“U ovom trenutku u RS-u niko ne radi na pitanjima secesije. Ali u RS-u postoje očekivanja javnosti na tom pitanju, ali i nas političara koji smo dio te javnosti. Ja vidim BiH u smislu vraćanja Dejtonu i putu ka EU”, rekao je Dodik.\nZvaničnici u BiH nisu uspjeli usaglasiti odgovore na 23 dodatna pitanja, odnosno na dodatna pitanja iz Upitnika EU iz tijela Mehanizma koordinacije BiH su za 22 pitanja i jedno potpitanje usaglasila odgovor koji glasi: “Nismo u mogućnosti u ovom trenutku dostaviti odgovor na ovo pitanje zbog nedostatka sveobuhvatnih informacija”.


Šta sanjaju stanovnici Londona tokom pandemije koronavirusa, uskoro će se otkriti u muzeju - BIGportal.ba\n28 Novembra, 2020 28 Novembra, 2020 0364\nMuzej u Londonu pokrenuo je novi projekat pod nazivom „Čuvari sna“ sa ciljem da budućim generacijama pruži emocionalnu i ličnu priču o pandemiji koronavirusa. Muzej u Londonu koji sarađuje sa Muzejem snova na zapadnom univerzitetu u Kanadi, traži od sugrađana da se obrate zaposlenima u muzeju i podele snove koje su proživeli dok je Kovid-19 osvajao svet.\nLondonski muzej najavio je projekat sakupljanja snova stanovnika Londona tokom pandemije koje će da uvrsti u kolekciju dokumenata koji se čuvaju, a opisuju kako je koronavirus uticao na ljude.\nIz muzeja su naveli da je prisustvo koronavirusa promenilo snove građana kao i način kako sanjamo i kako spavamo.\nProjekat, nazvan „Čuvari snova“, nastojaće da prikupi usmene zapise snevača. Takođe će istražiti kako snovi mogu da pruže sliku o mentalnom zdravlju i načinima suočavanja sa spoljnim stresovima, posebno u kriznim vremenima.\n„Spavanje je jedna od prvih stvari koje su se promenile i poremetile odmah po proglašavanju pandemije koronavirusa. Želim da zabeležim način na koji je pandemija uticala na našu svest i podsvest“, istakla je kustoskinja Fotejni Aravani.\nTim muzeja prikupljaće snove od marta 2020. godine do 15. januara 2021.godine. Svi koji su zainteresovani svoje snove mogu da dostave muzeju u audio, video ili pisanom formatu.\n„Snovi stanovnika Londona prikupljeni tokom pandemije biće vredan izvor za istoričare, naučnike i umetnike, koje zanima kako je pandemija uticala na budne misli i na najdublja iskustva vezana za snove i noćne more“, istakao je profesor psihologije Valdar Norejka sa Univerziteta „Kvin Meri“.


Dragan Kićanović, predsednik Stručnog saveta Košarkaškog saveza SCG\nAko sam uopšte mogao da steknem bilo kakve utiske posle samo nedelju dana, onda je to da nam predstoji puno posla. Bitno je da sam se prihvatio zadatka i da ću uložiti sve što je u mojoj moći da radim u interesu košarke\nAnketa Glasa javnosti, objavljena u jučerašnjem broju, pokazala je da će naši najveći košarkaški klubovi ubuduće uvažavati preporuke Stručnog saveta. Dragan Kićanović, kao predsednik Saveta, međutim, ne traži to od klubova. Traži samo da se radi u interesu košarke, i da se radi zajedno.\n- Ne možemo mi da bilo šta naređujemo klubovima niti nam je to namera - kaže u razgovoru za Glas predsedavajući "košarkaških mudraca" Dragan Kićanović. - Ja sam na čelo Saveta došao samo zbog jedne stvari - Košarke. Ne treba da naređujemo klubovima nego da svojim predlozima doprinesemo opštim interesima. Da pronalazimo rešenja zajedno sa klubovima. Želim da pomognem ako mogu, a ako ne, onda ništa, mogu da odem kako sam i došao. Stručni savet je samo jedan mali šraf u velikoj mašineriji koja se mora usmeriti ka poboljšanju stanja u našoj košarci.\nKoji su to gorući problemi u našoj košarci i šta ćete, kao predsednik Saveta, prvo učiniti?\n- Vidite, ja sam na čelu Saveta jedva nedelju dana, tako da je još rano za ovakva pitanja. Želja mi je da, pre svega, napravim odličnu atmosferu, što neće biti posebno teško pošto su svi ostali članovi Stručnog saveta inače moji veoma dobri prijatelji. Zatim, dogovorili smo se da u naredna dva meseca ja napravim detaljan plan i program, pa ćemo se onda opet sastati i raspravljati o svim pitanjima i problemima koji muče našu košarku.\nKoliko je značajno to što ćete vi obavljati posao predsednika Saveta iz Srbije?\n- Stručni savet čine izuzetni ljudi, koji imaju mnogo iskustva i znanja iz košarke. Bilo da rade u Beogradu ili u Moskvi, oni su veoma dobro obavešteni o zbivanjima u našoj košarci, tako da nije bitno gde su. Ne mogu ja da biram saradnike na osnovu toga gde su i na kolikoj su razdaljini od Srbije.\nKakvi su vaši prvi utisci posle sedam dana na novom radnom mestu?\n- Ako sam uopšte mogao da steknem bilo kakve utiske posle tako kratkog perioda, onda je to da nam predstoji puno posla. Bitno je da sam se prihvatio ovog zadatka i da ću uložiti sve što je u mojoj moći da radim u interesu košarke. Ako uspem da učinim i najmanji pomak ka nečem boljem, biću prezadovoljan - kaže na kraju Dragan Kićanović.


Vesti online / Srpski informativni portal / Karić pozvao Džuliju Roberts u Crnu Goru: Dao joj bizarnu ponudu\n- Bogoljub je želeo da razgovara sa njom i da joj ponudi ulogu u filmu "Dinastija Karić". Ukoliko ona ne bude mogla da dođe u Crnu Goru, on će doputovati u Srbiju da razgovaraju o tome - kaže Simon, i dodaje:\nProducent Simon de Karić otkriva da je uputio Džuliji poziv da mu se pridruži u Crnoj Gori.\n- Ja sa suprugom putujem u Porto Montenegro, a ona bi trebalo da dođe u naredna dva dana. Rekao sam joj da je to jako lepo mesto i da bi prijalo njoj i deci. Nažalost, njen suprug ne bi mogao da dođe jer mora da radi u Beogradu, ali ga svakako ne viđa jer je po 15 sati na snimanju. Još uvek nije prelomila, ali se nadam da hoće - prenosi list "Blic".


Vučić o “umrlici”: Živ sam i dovoljno zdrav da se sekiraju – BiGportal.ba\nVučić o “umrlici”: Živ sam i dovoljno zdrav da se sekiraju\n“U trenutku kada je predsednik Srbije Aleksandar Vučić u veoma važnoj poseti SAD i kada se priprema za razgovor sa potpredsednikom Pensom, morbidni čin objavljivanja umrlice predstavlja ne samo poziv na ubistvo predsednika Vučića, nego i direktno podriva državne i nacionalne interese Srbije”, naveo je Dačić.\n“Ćutanje znači saglašavanje sa takvim monstruoznim postupkom. Gde su sada reakcije raznih nevladinih organizacija i nezavisnih tela, ili je protiv Vučića sve dozvoljeno”, naveo je Dačić u izjavi za javnost dostavljenoj Tanjugu.\nMihajlovićeva: “Umrlica” – poziv na nasilje\n“Umrlica” sa likom Aleksandra Vučića koja se pojavila na društvenim mrežama predstavlja vrhunac kampanje koja se skoro dva meseca vodi protiv predsednika Srbije, istakla je potpredsednica Vlade Srbije i članica predsedništva SNS Zorana Mihajlović.\n“Kao da sve to nekom smeta i pravljenjem lažnih umrlica želi da se u Srbiji ponovi ono što smo videli pre 14 godina”, kaže Mihajlovićeva i dodaje da od nadležnih organa očekuje da otkriju ko stoji iza najnovijih napada na predsednika Srbije.\n“Nema opravdanja za fotomontažu umrlice”\nSamostalna poslanica Dubravka Filipovski je najoštrije osudila objavljivanje “umrlice” sa likom Aleksandra Vučića na Tviteru i zatražila od MUP-a i Odeljenja za visokotehnološki kriminal da u najskorijem roku identifikuju lice koje se krije iza Tviter naloga “Hvala Vučiću” i koje je na toj društvenoj mreži objavilo, kako kaže, jezivu fotomontažu.\nNa toj “umrlici” je napisano: “Umro je naš Vučić. Dragi naš Vučiću neka te anđeli večno čuvaju u sumpornom jezeru.”\nKao “ožalosćeni” navedeni su “Mi mudri i pametni SNS sendvičari iz Centralne ljubavne uprave”, a uz to je stavljen i znak srca.\nSNS: “Umrlicom” pokazuju mržnju i frustraciju Vučićem\nPotpredsednik Glavnog odbora Srpske napredne stranke Milenko Jovanov izjavio je da se umrlicom sa likom Aleksandra Vučića, koja se pojavila na društvenim mrežama, na bolestan način pokazuje nečija mržnja i frustracija Aleksandrom Vučićem.\n“Oni na ovaj bolestan i morbidan način pokazuju svoju mržnju i frustracije, jer Aleksandar Vučić svuda i na svakom mestu pobeđuje i njih i njihove političke ljubimce”, naveo je Jovanov u izjavi za javnost dostavljenoj Tanjugu.\nPrema njegovim rečima, nikada ni protiv koga u Srbiji nije vođena tako odvratna i brutalna kampanja, puna laži i motivisana bolesnom mržnjom, kao protiv Aleksandra Vučića.\nFunkcioner SNS je kazao da je neverovatno šta sve Vučić i njegova porodica preživljavaju svakog dana.\n“Istovremeno sva ona bulumenta licemera što sebe naziva elitom i koja inače reaguje na sve i svašta, ne samo da ćuti, nego se i naslađuje kampanjom koja se vodi protiv Aleksandra Vučića više od 40 dana, kao i umobolnim prizivanjem njegove smrti objavljivanjem lažnih umrlica”, naveo Jovanov.\nU svakom slučaju, ističe funkcioner SNS, nadležni organi su dužni da ovaj slučaj temeljno istraže i utvrde da li ima elemenata krivične odgovornosti onih koji umrlicama pokazuju šta žele Aleksandru Vučiću.\nVreme je da mržnja i pozivi na smrt i nasilje budu kažnjeni, saopštio je predsednik Pokreta socijalista Aleksandar Vulin, povodom “umrlice” sa likom Aleksandra Vučića koja se pojavila na društvenim mrežama.\n“Predsednik Srbije Aleksandar Vučić trpi neshvatljivu mržnju. On i njegova porodica su meta nekažnjenog iživljavanja već godinama. Ovo mora da prestane, vreme je da mržnja i pozivi na smrt i nasilje budu kažnjeni”, ističe se u saopštenju.\n“Vučić o mržnji i zlu koje mu preti ne govori i umanjuje njen značaj, ali država više ne sme da ćuti. Nije dozvoljeno pozivati na nasilje prema bilo kome, e pa onda nije dozvoljeno prizivati ni Vučićevu smrt, ako je zakon isti za sve, onda zakon mora zaštiti i Aleksandra Vučića”, naglašava se u saopštenju.


Poziv Džaferoviću i Komšiću da spriječe Dodikove posjete poput one Mađarskoj – Fokus.ba\nPredsjedništvo je poražavajućim ocijenilo i činjenicu da se sjednice državnog Parlamenta ne održavaju već mjesecima\nNa sjednici Predsjedništva Socijaldemokratske partije BiH izvršene su posljednje pripreme za održavanje sedmog Kongresa partije, koji će biti održan u subotu 22. juna u Sarajevu.\nPored priprema za Kongres, Predsjedništvo je raspravljalo i o aktuelnoj političkoj situaciji u Bosni i Hercegovini. Pozdravljen je jučerašnji izvještaj Vijeća za implementaciju mira, međutim, očigledno je da u izvještaju nedostaje više kritika za nerad predstavnika stranaka pobjednika proteklih izbora.\nBez obzira što u izvještaju postoji nekoliko pozitivnih zaključaka, SDP smatra kako je najporažavujući onaj koji govori o tome da vlast na državnom nivou nije formirana ni osam mjeseci nakon održanih opštih izbora, a prema svemu sudeći, to se neće dogoditi u skorijem periodu.\nČinjenica da Bosna i Hercegovina nema državnu vlast, za čije neformiranje su najodgovorniji SDA, HDZ i SNSD, iako se pokušavaju distancirati od toga, glavni je razlog zašto Bosna i Hercegovina još nije predala svoj Godišnji nacionalni plan (ANP).\nPredsjedništvo je poražavajućim ocijenilo i činjenicu da se sjednice državnog Parlamenta ne održavaju već mjesecima, te da je sjednica, koja je bila vezana za migrantsku krizu na prostoru Unsko-sanskog kantona, prekinuta, što očigledno govori kako ovaj dio BiH i kriza sa migrantima ne zanima parlamentarce koji dolaze iz stranaka koje su pobijedile na izborima.\nNa sjednici su osuđene paradiplomatske aktivnosti predsjedavajućeg Predsjedništva Bosne i Hercegovine Milorada Dodika, prilikom njegove posjete Mađarskoj. Iako ovo nije prva provokacija Dodika po pitanju teritorijalnog integriteta BiH, jer je u Mađarskoj više zastupao interese Republike Srpske i tražio specijalne odnose ovog bh. entiteta i Mađarske, ovakvi ekcesi su mnogo teži, jer Dodik sada zvanično predstavlja Bosnu i Hercegovinu i njene organe.\nSDP poziva ostala dva člana Predsjedništva BiH da ovakve posjete ne dozvole u budućnosti, te da interese Bosne i Hercegovine u regionu, ali i u svijetu, stave na prvo mjesto, prije čestih populističkih verbalnih prepucavanja sa Miloradom Dodikom.\nPodržane su aktivnosti parlamentaraca iz Bh. bloka i SDP BiH na federalnom nivou, koji traže hitno izjašnjavanje Parlamenta i Vlade FBiH oko problema mostarske deponije Uborak. Problem deponije Uborak direktni je rezultat toga da u Mostaru lokalni izbori nisu održani od 2008. godine, za šta su jedino odgovorni SDA i HDZ. SDP poziva na što brže rješenje potencijalne hercegovačke ekološke bombe, koja direktno ugrožava život stanovnika ovog dijela naše države.\nČlanovi Predsjedništva su usvojili dokument Sporazuma o osnivanju Bosanskohercegovačkog bloka, koji će sutra biti predstavljen javnosti i potpisan od strane predsjednika SDP BiH Nermina Nikšića i predsjednika Naše stranke Predraga Kojovića.\n#milorad dodik#nermin nikšić#predrag kojović#predsjedništvo sdp


Tramp pozdravio obnovu leta Beograd-Priština: Još jedna pobjeda\nPredsjednik SAD Donald Tramp oglasio se na svom Tviter nalogu povodom potpisivanja pisma o namjerama o obnovi avio-linije Beograd-Priština, uz ocjenu da je to "još jedna pobjeda".\n"Svi su govorili da se to ne može ostvariti. Međutim, prvi put u posljednjih dvadeset pet godina, biće uspostavljeni direktni letovi između Srbije i Kosova. Još jedna pobjeda - zahvaljujući ambasadorima Robertu O'Brajenu i Ričardu Grenelu", napisao je Tramp na Tviteru, uz fotografiju sa ceremonije potpisivanja sporazuma.\nDelegacija Ministarstva privrede Srbije potpisala je juče, u Berlinu, Pismo o namjerama sa kompanijom "Lufthansa" o obnovi avio-linije Beograd-Priština.\nPismo o namjerama potpisano je u američkoj ambasadi u Berlinu, u prisustvu ambasadora SAD i specijalnog izaslanika američkog predsjednika za dijalog Beograda i Prištine Ričarda Grenela i američkog savjetnika za nacionalnu bezbjednost Roberta O''Brajena.\nOko ovoga se oglasio i generalni sekretar NATO-a Jens Stoltenberg. On je pozdravio namjeru kompanija "Eurowings" i "Lufthansa" da uspostave direktne letove između Beograda i Prištine.\n"Ovo je važan korak, koji će olakšati brže kretanje ljudi i robe unutar regije zapadnog Balkana", navodi se u Stoltenbergovom saopštenju.\nDonald Tramp Dijalog Beograda i Prištine\nDačić: Prijedlozi Prištine više neće moći da prođu u UN\nOd sutra redovan let Beograd-Banja Luka\nRama kritikovao vlasti na KiM: Priština je politički gubitnik


JOŠ 4 NOVA IGRAČA – Fk Radnički Kovin\nFK Radnički nastavlja da promoviše mlade igrače, ali i da pojačava prvi tim. Crno-belima priključili su se Nikola Simijonović, Andrija Marjanović, David Marković i Ilija Rančić. Za kratko vreme klub je uspeo da vrati u svoj dom decu koja su igrala van Kovina, ali i van opštine.\nNikola Simijonović svoje prve fudbalske korake započeo je u Bavaništu, odakle nam i dolazi. U našoj školi fudbala trenirao je do svoje 15-te godine. Igrao je jednu sezonu u FK Železničar, potom je dve sezone proveo u Dinamu. Neko vreme igra u BSK Bavanište, ali ga put vraća u kovinski klub.\nAndrija Marjanović, proglašen za najboljeg fudbalera grada Smedereva, od skoro nosi boje crno-belih. Od malih nogu pokazuje interesovanje za fudbal, a tehnike igre uči najpre u ŠF Petlić Smederevo. Godine 2012.prelazi u FK Smederevo, da bi igrao u svim selekcijama, standardno, a kao kapiten u selekciji kadeta i pionira. Kao kadeti osvojili su drugo mesto u ligi. Marjanović ističe u svojoj biografiji da ga je tada primetio selektor selekcije do 19 godina, da bi maja iste godine postao standardni reprezentativac do 19.godine. Na kraju 2019.godine proglašen je za najboljeg fudbalera.\nU prethodnom periodu Radnički je posvetio veliku pažnju na jačanju prvog tima, pa su se tako našli fudbaler godine, nekadašnji igrač kluba Republike Srpske i Albanije, učesnik Vojvođanske lige i Srpske lige Vojvodine, ali i pripadnici mlađe selekcije koji su spremni da uče i da se dokazuju.\nPodsetimo, naši momci nisu baš najbolje startovali u 1.kolu Vojvođanske lige grupa ,,Istok“ (Naftagas-Radnički 1:0), a nakon duela sa ekipom iz Elemira, sledi susret sa Jedinstvom iz Novog Bečeja.\nNašim momcima želimo mnogo sreće, u nadi da će ostvariti pobedu i na taj način dobiti vetar u leđa za dalje pohode!


Будите активни у тражењу посла - НСЗ\nБудите активни у тражењу посла\nVeć devet godina jedna od aktivnih mera zapošljavanja koju sprovodi NSZ jesu klubovi za traženje posla. Do početka 2016. godine u Srbiji je postojalo 25 takvih klubova, a sada je, uz pomoć projekta “EU pomoć teže zapošljivim grupama” otvoreno još 60. Samo u 2015. godini obuke u klubovima pohađalo je 3810 nezaposlenih. Od osnivanja prvog kluba za traženje posla u Beogradu od 2200 nezaposlenih koji su stekli različita znanja i veštine, njih 22,6 odsto je po završenoj obuci pronašlo posao. Klub za traženje posla u zgradi NSZ filijale Beograd na Gundulićevom vencu br.23-25, svečano je otvoren u oktobru 2016. godine\nNezaposleni doktor stomatologije Ivan Lazarević došao je na obuku po preporuci svog savetnika. „Odmah po završetku fakulteta prijavio sam se na evidenciju NSZ, a nadam se da će mi ova obuka pomoći da steknem dodatne veštine, kako prilikom prijave za posao ne bih pravio uobičajene početničke greške“ objašnjava Ivan svoje motive za pohađanje obuke.\nKlub za traženje posla zamišljen je kao mesto gde nezaposleni treba da ovladaju određenim znanjima i veštinama kako bi lakše došao do zaposlenja. Kvalifikovani predavači edukuju nezaposlene na koji način da se predstave poslodavcu, kako da vode poslovni razgovor, kako da se prikladno obuku za razgovor za posao , koja pitanja treba da postave, kako da sastave propratno pismo i biografiju, objašnjava zamenik direktora filijale Beograd, Siniša Knežević. On kaže da se svake dve nedelje, koliko traje obuka, formiraju nove grupe od po 10 do 12 polaznika.\nPosle prijavljivanja na evidenciju NSZ svaki nezaposleni dobija svog savetnika za zapošljavanje, sa kojim treba da bude u stalnom kontaktu. Preko savetnika nezaposleni dobija informacije o formiranju novih grupa polaznika obuke za aktivno traženje posla u klubovima za traženje posla, ali i o drugim merama i uslugama koje Nacionalna služba ima u svom programu za pomoć nezaposlenima. Obuke u klubovima za zapošljavanje drže kvalifikovani, stručni predavači, a jedna od njih je i Marta Kodelja, koja već deset godina radi sa nezaposlenima.\n„Polaznici su na početku skeptični i zatvoreni, ali kada grupa savlada gradivo, izlaze uglavnom zadovoljni. Dešava se da dobiju posao i tokom obuke, a uvek se jave kada se zaposle“, priča Marta Kodelja. „Na početku obuke dobijaju radnu svesku uz pomoć koje završavamo ceo program. Praksa je pokazala da su klubovi za traženje posla veoma korisni, jer ne samo da polaznici kroz njih savladaju gradivo već se i dodatno motivišu da nastave da aktivno traže posao.“\nUz pomoć Evropske unije koja sa 6,5 miliona evra finansira projekat “EU pomoć teže zapošljivim grupama”, osim 60 klubova za zapošljavanje, koji su otvoreni u saradnji sa lokalnim samoupravama, otvoreno je i 20 centara za informisanje i poslovno savetovanje (CIPS) i postavljeno 80 samouslužnih radnih stanica. U CIPS nezaposleni uče kako da odaberu zanimanje koje bi im najviše odgovaralo, a samouslužne radne stanice služe da dođu do podataka o slobodnim radnim mestima.


► Jedan od poslednjih izazova za zaustavljanje klimatskih promena\nNe samo da ne bi postojale emisije GHG prilikom proizvodnje struje, već bi dekarbonizacija energetskog sektora uticala i na ostale ekonomske sektore koji emituju preostalih 75 odsto gasova sa efektom staklene bašte, kao što su transportni, građevinski, industrijski. Električna vozila bi se dopunjavala "čistom" strujom, sistemi grejanja i hlađenja takođe ne bi emitovali GHG, a industrija koja ima velike energetske potrebe, više bi koristila energiju dobijenu iz obnovljivih izvora za sopstvenu proizvodnju.\nCena litijum-jonskih baterija je uz razvoj tehnologije i ubrzano učenje koje ide uz veće kapacitete proizvodnje pala za čak 85 odsto u poslednjih deset godina. Predviđanja stručnjaka iz industrije su da će se sličan trend nastaviti i ubuduće.\nPrelaz na obnovljive izvore energije je svakako jedan ogroman izazov, ali nemamo previše izbora. Emisije gasova sa efektom staklene bašte moraju značajno da se smanje kako bismo izbegli najgore posledice klimatskih promena. Uz to, kada ovaj problem rešimo nećemo samo zaustaviti klimatske promene, već ćemo i uživati u svetu koji je napajan isključivo čistom energijom, piše Klima101.\nautor: IG\tizvor: B92 / Klima101\nVlada je u ovoj situaciji čak reagovala i na vreme i verovatno prvi put za ovih osam godina poslušala savete stručnjaka, i mislim da smo svi toga svesni. Pa ako su već uradili većinu stvari...


Društvo i ekonomija: Dinkić potpisao dva sporazuma sa Emiratima vredna 200 miliona evra - BalkaniYUm.TV '); } //]]>\nDinkić potpisao dva sporazuma sa Emiratima vredna 200 miliona evra\nMinistar finansija i privrede Srbije Mlađan Dinkić potpisao je danas u Abu Dabiju sa kompanijom El Dahra predugovor o investicijama u poljoprivredu Srbije.\nDinkić je, kako je saopštilo Ministarstvo finansija, sa svojim kolegom iz UAE Obeidom Humaidom el Tajerom potpisao i sporazum o izbegavanju dvostrukog oporezivanja.\nPredugovorom sa kompanijom El Dahra je, kako je navedeno, predviđeno da ta agro-industrijska kompanija investira oko 200 miliona evra u osam poljoprivrednih državnih gazdinstava u Srbiji.\n- Iznos od 100 miliona evra El Dahra će investirati u izgradnju sistema za navodnjavanje i nabavku savremene opreme, dok će dodatnih oko 100 miliona uložiti za sticanje 80 odsto učešća u zajedničkim preduzećima, u kojima će država zadržati 20 odsto vlasništva - istaknuto je u saopštenju.\nKompanija iz UAE će, kako je navedeno, pored podizanja kapaciteta u poljopirvrednim kombinatima uposliti i domaće poljoprivrednike kao kooperante, jer namerava da viškove proizvoda plasira na inostrana tržišta, koristeći svoju trgovačku mrežu koju ima u velikom broju zemalja.\nMinistarstvo finansija je navelo i da kompanija iz UAE namerava da investira i u izgradnju logističkih centara za izvoz poljoprivrednih proizvoda, pre svega u izgradnju potpuno novih lučkih kapaciteta u Pančevu.\nNa taj način će, prema oceni Ministarstva finansija, višestruko biti povećan izvoz i plasman srpskih poljoprivrednih proizvoda na inostrana tržišta, a biće i poboljšan standard poljoprivrednika i ubrzan privredni rast.


Proći će i pandemija, ali šta ćemo sa mentalnim zdravljem? – Magazin Plus\nHome/-TopSLIDE/Proći će i pandemija, ali šta ćemo sa mentalnim zdravljem?\nDEPRESIVNI, ANKSIOZNI, IMAMO PROBLEMA SA SPAVANJEM: Proći će i pandemija, ali šta ćemo sa mentalnim zdravljem?\nPandemija koronavirusa vjerojatno će dugoročno uticati na mentalno zdravlje širom svijeta, upozoreno je iz evropske kancelarije Svjetske zdravstvene organizacije (WHO) u novom izvještaju koji je objavljeno danas.\n“Ljudi u evropskoj regiji doslovno se lome pod pritiscima Covid-19 i njegovih posljedica”, rekao je regionalni direktor WHO-a Hans Kluge, naglasivši da će posljedice bolesti u velikoj mjeri uticati na mentalno zdravlje i osjećaj dobrobiti ljudi. Istovremeno, rekao je Kluge, pandemija daje zemljama priliku da razmisle o načinu pružanja zaštite mentalnog zdravlja i da naprave potrebne reforme, prenosi dpa.\nOna dodaje da mi nismo naučeni da štitimo svoje mentlano zdravlje i veoma malo se bavimo svojim emocionalnim razvojem, i to u posebno u teškim okolnostima kao što je pandemija. Sonja kaže da trebamo shvatiti da teška vremena mogu biti i periodi razvoja kako za pojednica tako i za društvo, ali da ovu lekciju još nismo savladali.


Koji su trendovi u poslovanju sa bankomatima u Evropi? - 100 Najvećih u Srbiji\nJun 26, 2021 | Novosti\nPotrošačke i trgovačke navike znatno su se promenile u poslednjih 18 meseci pandemije, pa svedočimo sve većem korišćenju tehnologije i češćim bezgotovinskim transakcijama.\nGotovina je i dalje jedina alternativa eventualnim prekidima rada digitalnih sistema i prvi je izbor mnogih trgovaca kao najbrže sredstvo plaćanja. Ona je univerzalna, koriste je svi bez obzira na godine i finansijsku situaciju. Dodatno, gotovina je mnogima prvi izbor u upravljanju ličnim finansijama jer ih sprečava da „virtuelnom“, neopipljivom kupovinom prekomerno opterete vlastiti budžet.\nZbog delimičnog prelaska na digitalne oblike plaćanja, ali i drugih trendova, mnoge banke nezavisno od veličine trenutno procenjuju koliki broj bankomata da ostave u svom vlasništvu, te mnoge bankomate van poslovnica daju na upravljanje kompanijama koje su za to specijalizovane, kako bi ostvarile maksimalni učinak uz minimalne troškove.\nPrimera radi, krajem prošle godine Bank of Ireland prodala je kompletnu mrežu svojih bankomata koji se nalaze van poslovnica, njih ukupno 700, Euronetu, kompaniji koja posluje na svim kontinentima i pravi je globalni igrač na tom tržištu. Neke banke razmišljaju i o smanjenju broja poslovnica, te o udruživanju sa drugim bankama kako bi napravile svoju mrežu bankomata i u svakom trenutku bile dostupne svojim klijentima uz što manje troškove i za svoje poslovanje i za klijente.\nNaime, sve se banke vode željama korisnika – a korisnici žele brzo dostupan keš u blizini svih lokacija na kojima se kreću. Takve usluge modernim potrošačima, čije su glavne dve preokupacije da ne moraju dodatno misliti i da ne moraju ništa dodatno raditi, pojedinačno su neisplative čak i za velike bankare, što je jedan od glavnih razloga zašto se tržište bankomata menja i napreduje u smeru specijalizovanih kompanija koje se bave isključivo tim poslom.


Izborna farsa u podeljenom Bangladešu | Politika | DW | 05.01.2014\nIzborna farsa u podeljenom Bangladešu\nGrađani Bangaldeša u nedelju su glasali za novi saziv parlamenta. Opozicija je bojkotovala izbore i svoje nezadovoljstvo izražava u krvavim protestima. Nije u pitanju trenutna kriza nego duboka podeljenost društva.\nMalo ko polaže velike nade u boljitak nakon izbora. Ni građani Bangladeša ni strani posmatrači ne veruju da još jedno glasanje može da zaleči duboke podele u zemlji. Front između trenutno vladajuće Avami lige i opozicionih partija, pre svega Bangaldeške nacionalne partije, prejako je zacementiran i ukorenjen u društvu. Sukob dve političke snage oko priprema za izbore bio je takav da se opozicija odlučila na bojkot, protestne marševe i pozivala svoje pristalice na generalni štrajk. Kada je sredinom novembra obznanjeno da će izbori biti održani u danas (5. januar), počeli su nasilni protesti u kojima je do sada stradalo najmanje 150 ljudi. U subotu i nedelju je zapaljeno najmanje 100 izbornih mesta, a samo tokom glasanja, koje je u međuvremenu završeno, ubijeno je 11 ljudi.\nVladajući ne mogu da izgube\nPremijerka Šeik Hasina nije želela da dovede održavanje izbora u pitanje „iako izbore ne prihvata najveći deo građana“ – kako procenjuje Imtiaz Ahmed, profesor međunarodnih odnosa iz Dake. „Vladajuća partija će pobediti u 153 od 300 izbornih jedinica i to je sigurno čak i bez brojanja glasova“, kaže Ahmed. Naime, u Bangladešu se primenjuje većinski izborni sistem, a u čak 153 jedinice opozicija nije postavila nijednog kandidata. To obećava sigurni ostanak na vlasti za Avami ligu, ali prema Ahmedovim rečima sprečava polovinu stanovnika da njihov glas išta znači. „Tako se krši duh ustava u kojem piše da svaki građanin ima pravo glasa“, smatra ovaj profesor.\nSaglasan je i Henrik Majhak iz Fondacije „Fridrih Ebert“ u Daki. „Uz tako nisko učešće na izborima vlada neće moći da tvrdi da iza nje stoji pravi legitimitet“, kaže ovaj Nemac. „Predvodnica opozicije Kaleda Zia je de fakto u kućnom pritovoru, gotovo čitavo rukovodstvo Nacionalne partije je u ilegali ili po zatvorima“, navodi Majhak. Lideri najveće opozicione partije su optuženi da su potpaljivali nasilne proteste prethodnih sedmica, ali naš sagovornik veruje da je do sada viđeno nasilje tek uvod u destabilizaciju zemlje koja sledi nakon izbora. „Ovo nikako nije povoljan razvoj za konsolidovanje demokratije u zemlji“, dodaje.\nVažan momenat za opasni razdor na političkoj sceni odigrao se u junu 2011. godine. Do tada je naime u Bangladešu važilo specifično pravilo – vlast je pred izbore iz ruku vladajućih partija predavana nekakvoj vrsti prelazne tehnokratske vlade, kako bi se obezbedili fer izbori. Onda je međutim Vrhovni sud u Daki oborio ovo pravilo jer prema zakonu zemljom navodno ne sme da upravlja vlast koja nije odabrana na izborima. Ipak, Vrhovni sud je dozvolio da se još dva izborna ciklusa odigraju uz pomoć prelazne vlade, ali je vladajuća Liga tu videla svoju šansu – odbila je da preda vlast tehničkoj vladi pred izbore. Od tada postoji nepoverenje opozicije da će izbori biti slobodni i da će se glasovi brojati nezavisno.\nOva škola u gradu Feniju je trebalo da bude jedno od izbornih mesta, ali je zapaljena, kao i desetine drugih birališta\nNeprijateljstvo političkih opcija, pa samim tim i građana, ima i svoj bangladeški evergrin – u pitanju je Tribunal koji ispituje zločine počinjene u borbi za nezavisnost od Pakistana 1971. godine. Najvažniji optuženici pripadaju opozicionoj islamističkoj partiji, ali ima i predstavnika nacionalista. Oni su optuženi, a neki već i osuđeni, za zločine protiv čovečnosti, ubijanje i mučenje boraca za nezavisnost. Prošlog leta su stotine hiljada sekularnih građana tražili smrtne kazne za zločince, što je vladajuća stranka koristila da diskredituje kompletnu opoziciju. Poznati islamisti su u radu tribunala prepoznali navodni „antiislamizam“, a kako za politički imidž u Bangladešu nije dobro biti „antiislamista“, Vlada je onda počela da hapsi i sekularne blogere i aktiviste. U decembru je izvršena i smrtna kazna nad liderom Islamističke partije Abdulom Kaderom Molom, što je dodatno podgrejalo atmosferu.\nKada se dešavanja sa živopisne političke scene ovako stave na gomilu, čovek može da se zapita kako do sada nije počeo građanski rat. Međutim, ovo nije ništa novo u modernoj političkoj istoriji Bangladeša, kaže Henrik Majhak. „Pre svakih izbora poziva se na bojkot, na ulicama vlada nasilje, ide se u štrajkove“, nabraja on. Imtiaz Ahmed je uveren da siromašna zemlja ne sme sebi da dopusti i političke podele. „Porašće međunarodni pritisak, jer će se istanjiti investicije. A svojim krutim držanjem vlada sve više gubi podršku stanovništva. Neće biti drugih mogućnosti osim održavanja novih, slobodnih izbora“, veruje ovaj politikolog.\nAutor: Tomas Lačan / nr\nKljučne reči bangladeš, izbori, daka, glasanje, farsa, politika, islamisti, pakistan, nezavisnost\nTrajni link https://p.dw.com/p/1AlI0


Partizan na pragu dogovora sa Đukićem: Bivši Zvezdin direktor “završava“ posao! – Sport ONLINE\nPartizan na pragu dogovora sa Đukićem: Bivši Zvezdin direktor “završava“ posao!\n03/06/2017 Radio Sport Domaći fudbal 0\nBlizu dogovora Partizan i Đukić – Proslavljeni srpski fudbaler i nekadašnji trener crno-belih se 90% dogovorio sa čelnicima crno-belih i ostalo je da se usaglase detalji kako bi postao novi trener Partizana\nMiroslav Đukić se najverovatnije vraća u Partizan! Proslavljeni srpski fudbaler i nekadašnji trener kluba iz Humske u završnim je pregovorima se sa čelnicima crno-belih i kako Telegraf saznaje, gotovo izjvesno će preuzeti Partizan u drugom mandatu, nakon iznenadne ostavke Marka Nikolića, koji je dobio bogatu ponudu iz Mađarske.\nDelegacija Partizana, koju čine generalni direktor Miloš Vazura i sportski direktor Ivica Iliev doputovala je u Španiju, kako bi se finalizirao dogovor sa srpskim stručnjakom. Inače, pregovori se vode uveliko već prethodna 24 sata, a prema saznanjima Telegrafa, Đukić nije imao ozbiljne finansijske zahteve, iako godinama radi u Španiji.\nZoran Stojadinović na Partizanovoj proslavi; Foto Marko Todorović\nPrema našim saznanjima, posrednik u završavanju posla je bivši sportski direktor Zvezde, Zoran Stojadinović, koji godinama radi u Španiji kao fudbalski menadžer. Za sada je 90% posla završeno, ostalo je da se usaglase detalji i Partizan će imati novog trenera, a Grobari će biti oduševljeni.\nPodsetimo, Đukić je sedeo na kupi Partizana 2007. godine, odakle je posle otišao na mesto selektora reprezentacije Srbije. Na startu svog mandata u Humskoj ostvario je pobedu na večitom derbiju na Marakani od 4:2, a kasnije je tim prepustio Slaviši Jokanoviću, koji je kasnije osvojio duplu krunu.\nĐukić je tokom trenerske karijere vodio mladu reprezentaciju Srbije, Partizan, A reprezentaciju Srbije, Muskron u Belgiji, Herkules, Valjadolic, Valensiju i Kordobu u Španiji, i na kraju Al Šabab iz Ujedinjenih Arapskih Emirata.\nMitar Mrkela novi sportski direktor Zvezde\nMonako glatko odbio 100 miliona evra od Arsenala: Mbape nema cenu


RTCG - Radio Televizija Crne Gore - Nacionalni javni servis :: Politika :: Šefovi misija zemalja EU podržali produženje rada Odboru\n14. 11. 2019. 12:03 >> 17:07 0\nŠefovi misija država Evropske unije (EU) u Crnoj Gori podržali su produženje roka rada Odboru za izborne reforme, navodeći da očekuju da se u rad tog skupštinskog tijela u punom kapacitetu uključe sve političke strukture, saopšteno je iz Skupštine.\nIz Skupštine su kazali da se predsjednik Odbora za izborne reforme, Branimir Gvozdenović, susreo danas u Podgorici sa šefovima misija zemalja EU u Crnoj Gori, sa kojima je razgovarao o dosadašnjim rezultatima i planovima rada tog skupštinskog tijela i aktuelnostima u Skupštini.\nSagovornici su zaključili da bi uspjeh rada Odbora pozitivno uticao na dalju demokratizaciju društva i ukazali na potrebu rada tog skupštinskog tijela u punom kapacitetu.\n„Šefovi misija zemalja EU pozdravili su produženje roka u kome Odbor treba da predloži reformska rješenja i naveli da očekuju da se u rad Odbora u punom kapacitetu uključe sve političke strukture i ulože dodatne napore da se dođe do usaglašenih rješenja, a koja bi bila na liniji preporuka OEBS-ODIHR-a i u skladu sa preporukama iz izvještaja Evropske komisije“, navodi se u saopštenju.\nGvozdenović je kazao da je Crna Gora značajno unaprijedila izborno zakonodavstvo i dobila pozitivne ocjene OEBS-a u vezi sa sprovedenim izborima u prethodnom periodu.\nVeliki značaj posmatračkih misija


Na pola puta... - Užicka Republika Press\nU zaseoku Grebačeviči, koji pripada mesnoj zajednci Volujac a nalazi se levo od Spomen kompleksa Kadinjač, urađeni su novi metri asfalta. Prvi asfalt u ovaj zaseok stigao je tek pre dve godine iako je ovo jedno od retkih sela u kome je broj rođenih veći od broja umrlih. U skoro 50 porodica živi oko 20-oro maloletne dece kojima je sa svakim novim metrom asfalta sve lakše odlaziti u školu a njihovim roditeljima na posao.U ovom selu svako domaćinstvo bavi se poljiprivredom pa im je putna infrastruktura neophodna.\nU Grebačeviće se ulazi iz dva smera, sa Kadinjače i iz niže zone u Volujcu. Tako se pre dve godine i krenulo sa asfaltiranjem sa dve strane a inicijativu građana da se ta dva putna pravca spoje na krajnjoj tački zaseoka, gde se nalazi i seosko groblje, kao dobru ideju podržali su i nadležni u lokalnoj samoupravi.\n„Ono zbog čega nam je takođe drago jeste da su meštani ovog zaseoka odlučili da put rade po predviđenim standardima, u punom profilu, širine tri metra kako ga kretanje mehanizacije ne bi oštetilo pa su kvalitet stavili ispred kvantiteta, što je u poslednje vreme prava retkost. Naš cilj, kao i samih meštana jeste da se polukružni put kroz selo,pored groblja spoji asfaltom i nadam se da će se dobrom saradnjom sa meštanima to uskoro i realizovati“, rekao je obilazeći trasu, direktor JP „Užice razvoj“, Nikola Maksimović.\nMesna zajednica Volujac je jedna od najvećih seoskih mesnih zajednica u Užicu, gde je u ovogodišnjoj građevinskoj sezoni urađeno čak devet putnih prvaca.\n„U Volujcu smo se zbog velikog broja putnih prvaca zadržali više od mesec ipo dana, odavde se selimo u Mokru Goru i Kremna, da se uradi deo posla koji je već ugovoren. Pored toga rade se putni pravci u Buaru i Zlakusi ka groblju i dva putna pravca u Krvavcima. Neodrađenih ugovora iz prošle godine ostalo je u još nekoliko mesnih zajednica, najviše u opštini Sevojno gde ćemo radove početi po završetku asfaltiranja u Zlakusi“, rekao je na Kadinjači načelnik Uprave za infrastrukturu i razvoj, Miloje Marić.\nUkupna vrednost izvedenih radova u Volujcu je oko četiri miliona dinara a izvođač je JKP Niskogradnja za koje ova građevinska sezona nije bila uobičajena.\n„Zbog čestih i obilnih padavina, građevinska sezona ove godine je krenula kasnije ali mi ćemo se truditi da radimo sve dok nam to vremenske prilike dozvole, bez obzira na zvanični završetak sezone koji je inače 30.oktobra. Do tada ćemo primati naloge a raditi sve dok bude uslova. Posle tog datuma nalozi se prihvataju osim u vandrednim situacijama“, rekla je direktorka JKP Niskogradnja, Snežana Milutinović tokom obilaska radova na Kadinjači.\nInače zaseok Grebačevići, godinama unazad, nepravedno je bio zapostavljen jer nije bilo inicijative od članova saveta pa su drugi zaseoci brojali kilometre asfaltiranog puta dok u Grebačevićima nije bilo ni metra. Sve se promenilo pre dve godine kada je grupa građana odlučila da se bori za svoja prava i potrebe pa se sa savetom mesne zajednice našlo kompromisno rešenje da se iz dva smera krene u asfaltiranje ovog zaseoka. Stiglo se na pola puta a da bi se put kroz selo asfaltirao u potpunosti, ostalo je nešto više od dva kilometra makadama koji treba prekriti asfaltom, posle toga radiće se sporedni prilazni pravci.


S. Makedonija: Izgubilo se 30 skijasa, spasioci ih pronasli\nTanjug 9. januara 2022. 17:21\nTETOVO – Makedonski skijaški centar ‘Popova Šapka’ obavestio je da se danas u pre podnevnim satima u gustoj magli izgubilo 30 skijaša, koji su u međuvremenu pronađeni i vraćeni u smeštajne objekte, javlja MIA.\nZbog guste magle i iz bezbednosnih razloga zatvorene su pojedine žičare u tom skijalištu.\n„Tokom dana, usled pojave magle i smanjene vidljivosti, izgubilo se 30 gostiju, koji su kasnije, uz pomoć spasilaca u okviru Ski centra ‘Popova Šapka’ pronađeni. Među njima su bile i tri povređene osobe. I njih je, takođe, izvukla spasilačka služba. Jedan od povređenih prebačen je u lokalnu zdravstvenu ustanovu na lečenje“, saopšteno je iz „Popove Šapke“.\nKrijumčar pucao na austrijske vojnike na granici\nKrijumcar pucao na austrijske vojnike\nTinejdžeri uhapšeni u Mančesteru povezani sa opsadom…


VLADA DONIJELA MJERE: Pomoć za poslodavce, ali samo za one koji nisu otpuštali radnike | Slobodna Bosna\nVLADA DONIJELA MJERE: Pomoć za poslodavce, ali samo za one koji nisu otpuštali radnike\nVlada Kantona Sarajevo je na današnjoj sjednici donijela Program kratkoročnih i srednjoročnih mjera od značaja za ublažavanje negativnih ekonomskih posljedica na privredu u KS, izazvanih koranavirusom. Ovaj program donesen je na osnovu Zakona o ublažavanju negativnih ekonomskih posljedica i ušteda u Kantonu Sarajevo, koji su prije sedam dana usvojili zastupnici Skupštine KS.\nPrema riječima ministra privrede KS Draška Jeličića, Program obuhvata više ekonomskih mjera, koje su podijeljene na direktne, kreditne te na one koje se odnose na rasterećenje privrede.\n„Ovim današnjim setom mjera direktno pomažemo poslodavcima i njihovim zaposlenicima da u narednom periodu ostvare poticaje za isplatu dijela plate za mjesec april i maj 2020. godine“, istaknuo je ministar.\nNaveo je da je Vlada FBiH svojim 'Korona-zakonom' omogućila svim subjektima koji ispunjavaju određene uvjete, da dobiju poticajna sredstva za plaćanje doprinosa, dok je Kanton Sarajevo napravio set mjera kojima će se dati dio plaće onim poslodavcima koji su ispoštovali zadate uslove, odnosno koji nisu otpuštali radnike.\n„Privrednici će na ovaj način dobiti stimulaciju, jer smo svjesni činjenice da su tokom proglašenja stanja nesreće izgubili prihode“, rekao je ministar Jeličić.\nPotcrtao je kako je obavljeno više konsultacija između Kantona Sarajevo, načelnika općina i gradonačelnika kako bi i oni uzeli učešće te participirali za firme koje se nalaze u njihovim općinama.\nNijedan subjekt koji nije izmirio porezne obaveze do 29. februara 2020. godine, neće se moći prijaviti na javni poziv za isplatu dijela plate za april, a koji će, kako je najavio ministar, biti raspisan naredne sedmice. Nakon obrade podataka iz Porezne uprave, bit će objavljen još jedan, posljednji javni poziv i za maj.\nPoručio je kako su predviđena kreditna i grant sredstva usmjerena prema malim privrednicima, tradicionalnim zanatima, a sve u korist poslodavaca, koji će ih iskoristiti namjenski za likvidnost.


Beta 6. marta 2018. 19:40\nZnatno je porastao broj privrednika u svetu i Srbiji koji su optimistični prema rastu globalne ekonomije – jedan je od ključnih rezultata istraživanja koju je revizorsko-konsultantska kompanija PwC sprovela medju gotovo 1.300 izvršnih direktora.\nU istraživanju čiji je rezultat danas predstavljene na „Kopaonik biznis forumu“, više do polovine (57 odsto) poslovnih lidera u svetu uvereno je da će se privredni rast na globalnom nivou uvećati u narednih godinu dana. To je znatno veći broj u odnosu na prošlu godinu (29 odsto) i najveći porast od 2012. godine, kada je kompanija PwC započela da sprovodi ankete o globalnom rastu.\nIstraživanje, medjutim, pokazuje sve veću zabrinutosti zbog nedostupnosti adekvatno obučenih kadrova, sa čime se saglasilo čak 91 odsto sagovornika u Srbiji.\nVećina ispitanika smatra da je globalizacija pozitivno uticala na kretanje ljudi, roba i kapitala, kao i na bolju razmenu informacija. Medjutim poslovni lideri u Srbiji, kao i njihove kolege u svetu, smatraju da globalizacija nije u dovoljnoj meri doprinela smanjenju razlike izmedju bogatih i siromašnih, odnosno ublažavanju posledica klimatskih promena.\nKurs dinara 118,3017\nObjavljen poziv za ponude za prodaju Jubmes banke\nObjavljen poziv za ponude za prodaju Jumbes banke\nLabović: Popunjeno skoro 90 odsto kapaciteta na planinama\nIgl hils gradi još jedan „Beograd na vodi“\nDjordjević sa meksičkim ambasadorom o dolasku novih investitora iz…


f Žice upletene u krošnju od drveća - Arhus Centar Subotica\nŽice upletene u krošnju od drveća\nPojedini stanovnici na Paliću imaju problem sa krošnjama drveta čije su grane upletene u žice od bandera. Kada dune vetar kidaju se žice, a prilikom kiše dolazi i do varničenja. U Mesnoj zajednici “Palić” objašnjavaju da su upoznati sa problemom i da su obavestili elektrodistribuciju. Ovaj problem postoji u nekoliko ulica na Paliću.\nJosip Bošnjak živi u ulici Prežihova Vorannca broj 16. Žice od bandere su upletene u krošnje od drveta i predstavljaju moguću opasnost po okolinu. Kaže da kada su bile kiše stvarale su varnice, tako da su komšije mislile da je u pitanju vatromet.\nOvaj problem imaju i drugi stanovnici na Paliću u ulicama Pulska i Zelengorska. Mesnoj zajednici je do sada prijavljeno šest ovakvih slučaja, a elektrodistribucija postupa samo ukoliko dođe do kidanja žica.\nIako su građani uredno prijavili slučaj komunalnoj policiji i inspekciji, osim izlaska na teren i konstatovanja problema zapisnički ništa nije urađeno. Ukoliko dođe do požara koji mogu da izazovu žice upletene u krošnje pitanje je čija će to biti odgovornost. Inače, građani sami ne smeju da orezuju granje to može samo čistoća da uradi, koja izlazi na teren samo po nalogu inspekcija.


Ustavne promene blokiraju važne odluke\nUstavni amandmani blokiraju rad kosovskih institucija prilikom donošenja važnih odluka, ocenjuju analitičari u Prištini. Da bi se osnovao Specijali sud za ratne zločine, ali i za osnivanje Oružanih snaga Kosova, potrebne su ustavne promene, odnosno dvotrećinska većinu glasova albanskih, ali i poslanika iz redova manjinskih zajednica.\nPošto Skupština 26. juna nije uspela da obezbedi te glasove za Specijalni sud, odlučila je da odloži i formiranje Oružanih snaga, zbog nedostatka sporazuma sa Srpskom listom, čiji su glasovi neophodni.\nAnalitičar Fisnik Korenica kaže da se pitanje Oružanih snaga može preneti i na briselski dijalog Kosova i Srbije.\n„Srpska lista se protivi Oružanim snagama zato što Beograd želi da to pitanje iznese za stolom u Briselu, kako bi se osigurala vojna autonomija za sever Kosova. Vlada Kosova nije odgovorila jednoj takvog strategiji Beograda kako bi trebalo, odnosno, da stavi do znanja koje su to crvene linije u dijalogu“, ocenjuje Korenica.\nU ovakvim okolnostima kada je donošenje važnih odluka pod blokadom zbog nedostatka političkih sporazuma, kaže analitičar Artan Muhadžeri, do rešenja se može doći samo pritiskom međunarodne zajednice.\n„Za očekivati je da se od političara traže kompromisi, jer je situacija takva i širom Balkana. Treba uzeti u obzir da zemlje na Balkanu nemaju toliko prostora za nametanje svojih agendi u odnosu na zahteve koji pristižu od međunarodnih partnera. Tako da i ti kompromisi koji se traže su nastavak velikih projekata međunarodne zajednice za Balkan“, kaže on.\nKosovski lideri su u nekoliko navrata napomenuli da Kosovo treba da ispuni međunarodnu obavezu i osnuje Sud, što je ponovio u utorak i premijer Isa Mustafa, dodajući da će se pitanje ponovo naći pred Skupštinom kada se obezbede glasovi.\n„Radimo s poslanicima i o ovome ćemo ponovo raspravljati u Skupštini kada osiguramo potrebne glasove. To neće biti samo pobeda parlamenta i Vlade, već i samog Kosova jer je to naša obaveza“, kazao je on.\nU svakom slučaju, analitičari kažu da još uvek ne postoji rizik za krizu i blokadu institucija koje bi dovele do novih izbora. Prevazilaženje ove situacije i dalje zavisi od pritisaka međunarodne zajednice.\nPodsetimo, poslednjih nedelja Kosovo je posetilo niz evropskih i američkih zvaničnika koji su kosovskim liderima jasno poručili da je Kosovo dužno da sprovede ono što je obećalo.


Putin: Rusija spremna da postane jedan od lidera u digitalizaciji u tehnološkom razvoju\nPutin je precizirao da je praksa poslednjih meseci pokazala da je to za Rusiju apsolutno moguće i da je ona spremna za to i dodao da se moraju više koristiti tehnološka rešenja.\n„Jednostavno moramo da napadnemo ovo područje našeg rada, pokrenemo snažan digitalni razvoj u svim oblastima našeg života: obrazovnom sistemu, prilikom dobijanja medicinske pomoći, javnih usluga, a što je posebno važno – u oblasti stanovanja i komunalnih preduzeća i, naravno, promovisanju novih poslovnih ideja za razvoj svog biznisa“, rekao je Putin na sastanku Saveta za strateški razvoj i nacionalne projekte.\nPrema njegovim rečima, digitalne tehnologije toliko brzo napreduju da je ovde potrebno postavljati orijentire bukvalno za svaku godinu, a možda i češće.\nRuska Federacija obeležava svoj dan - prvi veliki državni praznik moderne Rusije. Pre 31 godinu, tačni\nViše desetina hiljada beograđana u Spasovdanskoj litiji\nSpasovdanska litija, uz učešće više desetina hiljada beograđana, domaćina slave gradonačelnika prof. dr Zorana Radojičića i rukovodstva Grada Beograda, nekoliko stotina sveštenika, pripadnika Vojske Srbije, Policije i različitih gradskih...\nPoginulo pet pripadnika Narodne milicije LNR u napadu ukrajinskih diverzanata\nPet pripadnika Narodne milicije Luganske Narodne Republike ubijeno je u napadu ukrajinskih diverzanata, navodi se u saopštenju Narodne milicije. „Dana 11. juna, pet pripa\nPripadnici Vojske Srbije i Belorusije pokazali veštine uoči aktivne faze vežbe „Slovensko bratstvo 2021“.\nU pripremi za zajedničke rusko-belorusko-srpske taktičke vežbe „Slovensko bratstvo 2021“, pripadnici specijalnih snaga Vojske Srbije i posebne jedinice Snaga za specijalne operacije Oružanih snaga Republike Belorusije iz\nRT: Šef Pentagona „apsolutno zabrinut“ zbog iranskih brodova koji idu Atlantikom i „širenja oružja u našem susedstvu“\nAmerički ministar odbrane Lojd Ostin rekao je da su dva iranska broda koji plove Atlantikom prema Latinskoj Americi "velika zabrinutost", uprkos izveštajima da Pentagon ne planira da presretne brodove...\nBocan-Harčenko: Rezolucija 1244 je ono što je važeće\nAmbasador Rusije u Srbiji Aleksandar Bocan-Harčenko poručio je da nijedna odluka u vezi Kosova i Metohije neće moći da prođe bez Saveta bezbjednosti Ujedinjenih nacija i da Rezolucija 12...\nPutin i Lukašenko završili dvodnevni susret\nDarko Mladić: Izgleda da je politički bitno nekome da presuda bude baš 8. juna\nMoskva: Niko nema pravo da diktira Sirijcima kada i pod kojim uslovima treba da biraju šefa svoje države


Evropa: Evropske cene gasa rastu dok SAD pritiska Rusiju novim sankcijama - Serbia Energy\nSerbia Energy Balkan I Energetika|Aktuelnosti iz Energetike|Evropa: Evropske cene gasa rastu dok SAD pritiska Rusiju novim sankcijama\nEvropa: Evropske cene gasa rastu dok SAD pritiska Rusiju novim sankcijama\nPublished on 23. November 2021. , Aktuelnosti iz Energetike\nEvropski fjučersi za prirodni gas porasli su u utorak nakon što su Sjedinjene Države uvele nove sankcije usmerene na ruski gasovod Severni tok 2 – potez za koji Kremlj tvrdi da je „nezakonit“.\nReferentni evropski fjučersi za gas porasli su za čak 8,7%, na 91,34 evra po megavat-satu, a britanski ekvivalent povećao se za 7%, na 226 penija po termo jedinici.\nIako svaka akcija protiv ruskog gasovoda može da izazove zabrinutost za isporuke, sankcije verovatno dolaze prekasno pošto je izgradnja gasovoda završena u septembru, prva od dve linije već je napunjena gasom, a SAD su i ranije izricale penale za projekat, koji je bez obzira na to napredovao.\nU avgustu su SAD sankcionisale dva ruska entiteta zbog njihovog učešća u gasovodu Severni tok 2 i brod koji je učestvovao u izgradnji konekcije. Taj potez je imao ograničen uticaj na evropske cene gasa u to vreme, a analitičari kažu da nove sankcije verovatno neće dugoročno povećati fjučerse.\n„Ne mislim da će ove nove sankcije uticati na cene gasa jer ne mogu da promene činjenicu da je gasovod već izgrađen“, rekla je Katja Jafimava, viši naučni saradnik Instituta za energetske studije u Oxfordu.\nUprkos tome, početak komercijalnih operacija pretrpeo je neuspeh prošle nedelje nakon što je nemački energetski regulator suspendovao proces sertifikacije švajcarskog operatora gasovoda, što je potez koji je povećao evropske cene za 15%.\nU Velikoj Britaniji je ove nedelje došlo do povećanja zaliha gasa, kratkoročno ublažavajući zabrinutost za snabdevanje.\nDozvole za ugljenik u okviru sistema za trgovinu emisijama Evropske unije bile su niže u odnosu na rekordno visok nivo u ponedeljak, što je malo smanjilo pritisak na čistija goriva za sagorevanje, poput gasa.\nJanuary 22, 2022 Srbija: Jadarit, ekologija i pristupanje EU\nJanuary 21, 2022 Region: Pad dan unapred cena za subotu, na oko 200 evra po MWh\nJanuary 21, 2022 Republika Srpska: HET, intezivni radovi na Gornjim Horizontima\nJanuary 21, 2022 EU: Udeo OIE 22,1% u bruto finalnoj potrošnji energije\nJanuary 21, 2022 Evropa: Snažan uvoz LNG-a nadoknađuje niže protoke ruskog gasa


Lepo za oko i stomak: Na 3. "Iđoškim đakonijama" biraće i najlepše vezene peškire · gradski.online\nLepo za oko i stomak: Na 3. “Iđoškim đakonijama” biraće i najlepše vezene peškire\nIĐOŠ- Događaj za uživanje svim čulima očekuje nas 12. oktobra u Iđošu. Članice Udruženja “Vreteno” organizovaće 3. “Iđoške đakonije”. Pored kuvanja paprikaša, degustacije slanih poslastica i kolača pravljenih po bakinom receptu, biće izloženi i ručni radovi. Tim povodom raspisan je i konkurs za izbor najlepšeg ručno vezenog peškira, zatim mašinski vezenog i najbolje replike starog peškira:\n-Cilj konkursa je promocija i očuvanje kulture naroda koji žive na teritoriji Srbije kroz izradu starinskog peškira, važnog simbola u tradicijij našeg naroda- navode organizatori. Takmičarski peškir treba da sadrži tradicionalni motiv, da je nov, da nije nigde izlagan i nagrađivan. Svi koji su zainteresovani za učešće, svoje radove treba da pošalju na adresu Svetosavska 22, 23323 Iđoš, najkasnije do 1. oktobra.\nSvi pristigli radovi biće izloženi na “Iđoškim đakonijama”, a stručni žiri proglasiće najbolje, koji će biti i nagrađeni. Za mlađe učesnike, takođe, je organizovano takmičenje, ali u pravljenju vezenog obeleživača za knjige.\nNa “Iđoškim čarolijama” biraće se najbolji iđoški paprikaš i kolač pripremljen po starom receptu. Sve dodatne informacije u vezi sa takmičenjem moguće je dobiti pozivom na broj telefona 0644933198 ili slanjem imejla na adresu brankicamikalacki@gmail.com.\n“Iđoške đakonije” nastala su pre tri godine sa ciljem da prezentuje i sačuva tradicionalnu gastronomiju Iđoša i promoviše stare zanate. Na ovoj gastronomsko-kulturnoj manifestaciji udruženja i pojedinci imaju mogućnost da svoje ručne radove predstave svim posetiocima i na taj način doprinesu promociji ovog starog zanata.\nPrethodnoKikinda je grad sporta: Sledećeg utorka u “Jezeru”, “Mali sajam sporta”\nSledećeSudski epilog slučaja koji je podelio javnost: Advokati različito dočekali prvostepenu presudu


Vigemark je rekao da je zadatak svih u BiH da pokažu da im usluge visokog predstavnika nisu potrebne, objavila je Srna.\nOn je u izjavi za današnji “Glas Srpske” podsjetio da su predstavnici EU jasno naglašavali da bi korišćenje bonskih ovlašćenja bilo korak unazad, poručivši da će uloga visokog predstavnika slabiti ukoliko BiH pokaže više sposobnosti da u saradnji između različitih nivoa vlasti sama rješava svoje probleme u skladu sa standardima EU. Kada je riječ o fomiranju vlasti na nivou BiH, Vigemark je rekao da je teško očekivati da vlasti u tehničkom mandatu budu efikasne, jer nemaju određeni legitimitet.\nOn je rekao da ne vjeruje da je BiH potreban novi Dejton, iako postoji potreba za određenim ustavnim promjenama, odnosno nekim starim obavezama kao što je odluka “Sejdić i Finci”. Vigemark je istakao da BiH ne mora biti članica NATO da bi pristupila EU, te da je pitanje godišnjeg plana za NATO i njegovo usvajanje ovdje pretjerano izdramatizovano i ispolitizovano sa svih strana.\n– Svi znaju da BiH u skorije vrijeme neće postati članica NATO, kao ni EU. Na vama je odluka. Nesrećna okolnost je da se odgađa formiranje vlasti zbog ovog pitanja koje je `prenaduvano`” – ocijenio je Vigemark.\nPrenos nadležnosti nije slabljenje entiteta - Wigemark: U fokusu izborni proces i mehanizam koordinacije\nSa riječi na djela formiranjem vlasti\nStranke iz budžeta u BiH dobile više od 260 miliona KM\tDio članova Glavnog odbora SDP-a napustio sjednicu


Grad Prijedor: Tender za nabavku opreme hitnoj pomoći - PrijedorDanas.com - Prijedorski gradski portal\nGrad Prijedor raspisao je tender za nabavku medicinske opreme u vrijednosti 9.500 KM bez PDV-a, u okviru projekta “Brza intervencija, manje posljedice”.\nPrijave za učešće na tenderu za nabavku medicinske opreme moguće je dostaviti Gradskoj upravi do 10. oktobra.\nŠef Odsjeka za saobraćaj grada Prijedora Aleksandar Jeftić rekao je da je riječ o nabavci opreme za Službu hitne pomoći prijedorskog Doma zdravlja, a prvenstveno za potrebe intervencija prilikom saobraćajnih nezgoda.\n“Ukupna vrijednost projekta je 15.000 KM, a razlika je namijenjena edukativnim aktivnostima u kojima će učestvovati učenici prijedorske medicinske škole i osoblje Službe hitne pomoći, kao i dizajniranju, izradi i emitovanju promotivnog spota”, rekao je Jeftić Srni.\nJeftić je dodao da je ovo jedan od dva projekta kojim je grad Prijedor konkurisao na javni poziv Agencije za bezbjednost saobraćaja Republike Srpske, koja ima fond za projekte lokalnih zajednica koji vode ka većoj bezbjednosti u saobraćaju, a gdje polovinu iznosa obezbjeđuju opštine ili gradovi, a polovinu Agencija.\n“U ovom projektu naši partneri bili su i Agencija za ekonomski razvoj grada Prijedora `PREDA-PD` i Dom zdravlja Prijedor”, naveo je Jeftić.\nOn je podsjetio da je prethodno u ovoj godini već realizovan projekat postavljanja semafora u naselju Petrovo kod Prijedora, takođe finansiran na isti način, odnosno po javnom pozivu Agencije za bezbjednost saobraćaja Republike Srpske.\n« Forum za bezbjednost zajednice grada Prijedora: Suzbiti zloupotrebu minsko-eksplozivnih sredstava\nU slijetanju mopeda povrijeđen Prijedorčanin »


Slijedi niz infrastrukturnih projekata uz podršku republičkih vlasti - GradPrijedor.com - Portal grada Prijedora\nHome»Društvo»Slijedi niz infrastrukturnih projekata uz podršku republičkih vlasti\nSlijedi niz infrastrukturnih projekata uz podršku republičkih vlasti\n1. oktobra 2015. 1 Min Read\nPredsjednik Republike Srpske Milorad Dodik i gradonačelnik Prijedora Marko Pavić najavili su da će, narednih dana, u Prijedoru biti nastavljena izgradnja nadvožnjaka za koju je ranije Pavić rekao da je u zastoju zbog nedostatka novca.\n„Nadvožnjak će se nastaviti raditi narednih dana, jer je to važna komunikaciona tačka“, rekao je Dodik novinarima u Prijedoru nakon sastanka sa Pavićem. On je podsjetio da su, nakon poplava, u Prijedoru urađene neke infrastrukturne konekcije koje treba da rasterete ranije opasnosti, ali da u Prijedoru nedostaje još ulaganja. „Moramo sada to intenzivirati i posvetiti veću pažnju Prijedoru u smislu podrške infrastrukturnom razvoju. Dogovorili smo se i da republičke vlasti podrže `Toplanu` u ovoj godini, da `Toplana` bude održiva i da Prijedor nema problema sa grijanjem i možemo reći da ih neće ni imati“, naveo je Dodik.\nOn je najavio da će republičke institucije iduće godine podržati nekoliko važnih komunalnih projekata u Prijedoru, a da na Gradskoj upravi ostaje da odredi šta su prioriteti. Gradonačelnik Prijedora Marko Pavić rekao je da je, osim za nadvožnjak i „Toplanu“, ovom gradu neophodna podrška republičkih vlasti i u projektu čišćenja korita rijeke Sane.


Govor ministra Dačića na Sastanku ministara spoljnih poslova Procesa saradnje u jugoistočnoj Evropi u Tirani\nGovor prvog potpredsednika Vlade Srbije i ministra spoljnih poslova Ivice Dačića na Sastanku ministara spoljnih poslova Procesa saradnje u jugoistočnoj Evropi (PSuJIE) koji se održava u Tirani:\nDozvolite mi da se, na početku, zahvalim našim domaćinima na organizaciji ovog važnog sastanka, kao i na uloženom trudu i svemu što su učinili tokom prethodnih godinu dana koliko je trajalo albansko predsedavanje Procesom saradnje u jugoistočnoj Evropi.\nVeliko mi je zadovoljstvo što sam u mogućnosti da prisustvujem današnjem sastanku i da sa kolegama razmenim mišljenja o najnovijim zbivanjima u jugoistočnoj Evropi, sa fokusom na regionalnu saradnju kao osnov procesa evro integracija.\nGlavni spoljnopolitički cilj Republike Srbije ostaje nepromenjen, a to je, kao i do sada, članstvo u EU. Na putu ka ostvarenju ovog cilja, Srbija je demonstrirala svoju doslednost, kako kroz ostvarivanje ambiciozne reformske agende, tako i kroz konstruktivan pristup u dijalogu sa Prištinom. Ovom prilikom bih želeo da vas podsetim da je Republika Srbija završila proces skrininga sa najvišim ocenama, tako da, godinu i po dana nakon otvaranja pregovora o pristupanju, smatram da je došlo vreme da pređemo na novu, zahtevniju fazu u odnosu sa EU i da otvorimo prva pregovaračka poglavlja. Vlada Srbije je u prethodnih godinu dana uspela da stabilizuje javne finansije, smanji fiskalni deficit, donese niz reformskih zakona u gotovo svim oblastima, a mere fiskalne konsolidacije stvorile su osnove za završetak pregovora sa Međunarodnim monetarnim fondom i potpisivanje aranžmana iz predostrožnosti. Ovim je dat dodatni kredibilitet naporima koje Vlada ulaže, što je posebno važan signal svim potencijalnim investitorima.\nSiguran sam i da su svi prisutni svesni da su sastanci koji su u prethodnom periodu održani u Beogradu i Prištini, u formatu „Zapadnobalkanske šestorke", doprineli daljem jačanju stabilnosti regiona i potvrdili da regionalna saradnja i ekonomska stabilnost predstavljaju zajedničko sredstvo za postizanje evropskih standarda i ispunjavanje kriterijuma za članstvo u EU. Takođe, od velikog značaja je bio i sastanak na najvišem nivou u Briselu, 21. aprila, a u nastojanju da ovom procesu da puni doprinos, Srbija je prva u regionu pripremila i predstavila Single project pipeline i formirala Nacionalni investicioni komitet. Iskustva stečena u uspostavljanju ovih struktura spremni smo da podelimo sa ostalim učesnicima Zapadnobalkanske šestorke u bilo kom trenutku. Sa partnerima u okviru Zapadnobalkanskog formata razgovarali smo o brojnim infrastrukturnim projektima kao što su izgradnja auto-puta Niš-Priština-Drač, na Ruti 7, Koridoru XI i delu Rute 4 koji se kroz Srbiju proteže od granice sa Rumunijom do granice sa Crnom Gorom, tj. o autoputu Beograd-Južni Jadran. Izdvojili smo i potrebu rekonstrukcije železničkih pravaca, pri čemu je naš prioritet svakako pruga Beograd-Vrbnica-Podgorica-Drač-Vlora.\nPosebno bih želeo da istaknem i značaj prošlogodišnje posete albanskog predsednika Vlade Edija Rame Beogradu, za koju čvrsto verujem da je imala veliki uticaj ne samo na naše bilateralne odnose, već i na ceo region jugoistočne Evrope. Već naredne nedelje trebalo bi da usledi uzvratna poseta srpskog predsednika Vlade Aleksandra Vučića, što predstavlja samo još jedan dokaz uzlazne linije u međusobnim odnosima i opredeljenosti Srbije za dalji razvoj dobrosusedskih odnosa i regionalne saradnje.\nU narednom periodu Srbija će, kao i do sada, u potpunosti biti posvećena evro-integracionim procesima, kao najboljem putu za ostvarivanje bezbednosti, prosperiteta i trajnog mira našeg regiona. Upravo Neformalni sastanak ministara spoljnih poslova PSuJIE održan u februaru ovde u Tirani i Zajednička izjava o terorizmu koja je tada usvojena, pokazali su da u regionu postoji svest o potrebi jačanja saradnje na polju borbe protiv terorizma i suzbijanja fenomena stranih plaćenika.\nPolitika proširenja svakako predstavlja jedan od najznačajnijih instrumenata EU, i to ne samo za obezbeđivanje stabilnosti regiona i njegov dalji ekonomski prosperitet, već i za obezbeđivanje stabilnosti i bezbednosti čitave EU. Upravo zbog toga od posebnog značaja je zajedničko angažovanje učesnica PSuJIE, u svetlu pozicioniranja prema institucijama EU, radi formiranja pozitivnog imidza regiona u celini kao i održavanja pitanja od interesa za region u fokusu EU. U tom kontekstu, veoma je važna uloga država koje su članice EU, jer one mogu dati značajan doprinos procesu približavanja i priključenja čitavog regiona EU.\nSigurno ćemo se svi složiti da PSuJIE konstantno potvrđuje svoju političku relevantnost za dalji razvoj regiona, kao i važnost za promovisanje i unapređenje demokratskih vrednosti, integracionih procesa i dobrosusedskih odnosa u regionu. Radi daljeg unapređenja i očuvanja značaja ove inicijative, neophodno ju je prilagođavati političkim kretanjima, izazovima i prilikama kako u regionu, tako i u Evropi i svetu. Upravo zbog toga smo zajedničkom odlukom i formirali Ad-hoc radnu grupu koja bi pripremila konkretne predloge za unapređenje rada PSuJIE i danas možemo slobodno reći da je to bio korak u dobrom pravcu koji je doprineo daljem razvoju međusobnog poverenja i poboljšanju rada PSuJIE.\nTakođe, Republika Srbija veoma ceni ulogu Regionalnog saveta za saradnju, kao produžene ruke PSuJIE, u promovisanju interesa i prioriteta, kao i sprovođenju projektno-orijentisane saradnje u oblastima od zajedničkog, regionalnog interesa. Prema našem mišljenju, regionalna saradnja, orijentisana ka konkretnim projektima, predstavlja najbolji put za ostvarivanje naših ekonomskih i političkih prioriteta.\nIskoristio bih ovu priliku i da poželim Bugarskoj puno uspeha povodom preuzimanja mesta predsedavajućeg PSuJIE.\nDopustite mi i da na kraju istaknem da je Srbija otvorena za saradnju sa novim predsedavajućim PSuJIE, a posebno imajući u vidu da u ovom važnom periodu ima čast da predsedava OEBS-u. Takođe, spremni smo da pružimo svaku vrstu pomoći i da podelimo iskustva koja smo stekli tokom našeg predsedavanja PSuJIE 2012. godine.


Ovako žive najbogatija deca koju svi u ovoj državi mrze: Oni se bahate dok ostali promovišu skroman način života (FOTO) – Recept za sve\nOvako žive najbogatija deca koju svi u ovoj državi mrze: Oni se bahate dok ostali promovišu skroman način života (FOTO)\nU zemlji je prisutna sve veća zabrinutost da dolaze još teži dani, uključujući i proteste protiv rasta cena u većim gradovima\nUvid u upadljivi “luksuz” venčanja sina iranskog ambasadora ponovno je oživeo javne kritike o životnom stilu u kojem uživaju deca iranske elite, dok se mnogi od 82 miliona stanovnika Irana suočavaju s izraženim ekonomskim pritiskom, piše Radio Slobodna Evropa.\nAtmosfera je već bila napeta pre nedavnog venčanja sina teheranskog ambasadora u Danskoj Amira Mohsena Moradiana i Anašid Hoseini, iranskog modela i dizajnerke. Njihovo venčanje održano je prošlog leta, navodno u teheranskom salonu koji glasi za jedno od glavnih “najluksuznijih i najlepših” odredišta u prestižnoj četvrti Šahrak Garb.\nIranska valuta, rijal, već dugo je u padu, ali je naglo pala nakon što je američki predsednik Donald Tramp, ranije ove godine, najavio da će se Sjedinjene Države povući iz nuklearnog sporazuma i uvesti nove sankcije. Ulični nemiri, podstaknuti povećanjem maloprodajnih cena mnogih namirnica, izbili su u desetinama gradova u decembru i januaru, a neki od protestanata pozivali su vrhovnog vođu, ajatolaha Ali Hameneija, da odstupi.\nStvaranje novih radnih mesta i socioekonomske poteškoće, bili su glavna tema tokom predsedničkih izbora 2017. godine, koji su relativno umerenom predsedniku Hasanu Rohaniju omogućili drugi mandat.\nU zemlji je prisutna sve veća zabrinutost da dolaze još teži dani, uključujući i proteste protiv rasta cena u većim gradovima, uključujući Teheran, Isfahan i Karaj.\nA onda su se pojavile fotografije sa svadbe Moradiana i Hoseini, koje su kritičatre navele da nagađaju koliko je “milijardi ” rijala potrošeno. Na objavljenim fotografijama vidi se da su događaju prisustvovali i državni činovnici.\nPopularna web stranica “Fararu” navela je da je “glamurozno” venčanje održano u vreme kad 12 miliona Iranaca, u godinama pogodnim za ulazak u brak, nije u mogućnosti da sebi to da priušti.\nZa neke, ovo je jasno pokazalo rastuću nejednakost i nepravdu u Iranu, za druge, izgleda kao primer državnih činovnika koji napuštaju stroge revolucionarne vrednosti i ideale.\nTo je dovelo do ponovnih kritika takozvanih “agazadehsa”, termin koji su koristili ljudi u Iranu za opisivanje privilegirane dece elite za koje se smatra da imaju koristi od poznanstava i porodičnih veza, uključujući pristup najboljim poslovima i državnim ugovorima.\nJedan konzervativni imam, nakon uvida u fotografije sa sporne svadbe, došao je do zaključka da bi takvi događaji mogli da znače kraj iranskog klerikalnog establišmenta, čiji su osnivači i čelnici dugo zagovarali skroman način života dok su se borili za prava siromašnih.\n– Je li učenje velikog imama, kad se uzme u obzir način života zvaničnika bilo krivo i površno? – upitao je Sejed Muhamed Mehdi Sadrolsadati, misleći pritom na revolucionarnog vođu i utemeljitelja islamske republike Iran ajatolaha Ruholaha Homeinija, sa osvrtom na ambasadora u Danskoj, oca mladoženje Mohsena Moradiana.\nVeruje se da je Sadrolsadati, koji upravlja džamijom u svetom gradu šiita Komu i zagovara transparentnost “bez političkih razmatranja”, bio među prvima koji kritikuju venčanje kao preteran “luksuz”.\nU svom postu, koji je uklonio nakon što se Moradian žalio da su fotografije objavljene bez njegove dozvole, Sadrolsadati se upitao kako bilo koji predstavnik Irana može dozvoliti jedan takav događaj kad samo mali deo ljudi u toj zemlji može sebi da priušti venčanje u “jednom od najluksuznijih salona u zemlji”.\n– Zar se ne osećate odgovornim? Je li to kraj Islamske Republike – upitao je, citirajući Homeinia koji je rekao: “Bio bi kraj Islamske Republike ako bi državnici iz koliba otišli da žive u palatama”.\nBrojne kriktike upućene su i na račun neveste, Hoseini, koja je u jednom intervjuu izjavila da nosi samo strane robne marke i da putuje u inostranstvo u kupovinu.\nMnogi Iranci objavili su fotografije s njene stranice na Instagramu gde je prikazana u dizajnerskoj odeći i modnim dodacima, uključujući šalove i torbe, ali sa ubačenim cenama.\nJedan korisnik je zaključio da Hoseini predstavlja iransku “dekadenciju”, naročito jer je ona bila model koji promoviše islamski hidžab i skupe strane robne marke.


Malinari očekuju dobru cenu a radnici bolje nadnice (VIDEO) – Info LIGA\nby infoLIGA · 19/05/2022\nKao i svake godine pred početak berbe malinare muče razni problemi, od cene koja će biti ponudjena do radne snage i na prvom mestu količine maline koju će moći da isporuče jer je fabrika pod vedrim nebom velika lutrija.\nDok sa jedne strane poručuju da je izvoz zbog celokupne svetske krize jako loš i da će malina ove godine biti luksuz, iz Asocijacije malinara Srbije tvrde da se izvozi punom parom i da je trenutna cena u Srbiji od 650 do 850 dinara po kilogramu, što su početna očekivanja proizvođača i za ovogodišnju berbu.\nProblem radne snage sve je izraženiji a malinari se okreću mahom radnicima koji dolaze iz susednih zemalja jer, kažu, u Srbiji je teško pronaći ih. Za vezivanje i krčenje malinjaka plaćala se dnevnica od 3,5 do 4 hiljade dinara. Berači ove godine očekuju da budu bolje plaćeni ali sve zavisi od ovogodišnje otkupne cene.\nStanje u malinjacima kako kaže predsednik Asocijacije malinara, Dobrivoje Radović, jako je loše tako da se boji da će i prinosi biti dosta manji. Strahuje je se i od vremenskih neprilika koje bi mogle da pogoršaju celokupnu situaciju u srpskom malinogorju a sve to će na kraju uticati na otkupnu cenu.\nTags: asocijacija malinaraberačicenaivanjicamalinariradniciSrbija\n22/05/2022 u 10:42\nKakva drzava takva i asocijacija kad predsednik sa osmoljetkom prica o malini.\nBoban Malinar kaže:\n19/05/2022 u 19:56\nKakva Asocijacija takav i Predsednik i obratno…\nNeka bude i prošlogodišnja cena i isplate na vreme biće top…\nNext story Protiv Loznice „finale“ za plasman u Super ligu – Pozivaju se navijači da pruže podršku (VIDEO)


beograd - strana 10 - Vesti - Svet Plus\nbeograd najnovije vesti - strana 10\nSeka Aleksić postala ambasador Humanitarne fondacije Novi Beograd (Foto)\nSeka Aleksić je danas zvanično postala ambasador novoosnovane humanitarne fondacije Novi Beograd, koja ima za cilj da pomogne najugroženijima širom Srbije pod sloganom "Jednake šanse za sve".\nSaša Vidić svoju nagradu od 1.000 evra uručio humanitarnoj fondaciji Novi ..\nPosle ispadanja iz šoua Ples sa zvezdama kreator Saša Vidić je osvojenu nagradu od 1.000 evra uručio humanitarnoj fondaciji Novi Beograd, na čijem se čelu nalazi bivši vaterpolista i jedan od učesnika takmičenja Aleksandar Šapić.\nX Factor Adria: Sestra Lukijana Ivanovića stigla u Beograd pred superfinalno ..\nSuperfinalista takmičenja "X Factor Adria" Lukijan Ivanović ne samo da ima neverovatnu podršku svojih fanova i svog mentora, već će se u superfinalnoj večeri među navijačima naći i njegova sestra Jovana koja je došla u Srbiju samo kako bi podržala Lukijana.\nIron Maiden 17. juna na Kalemegdanu: Legende dolaze u Beograd!\nIron Maiden, jedan od najvećih rok bendova ikada, 17. juna ove godine naći će se ponovo pred beogradskom publikom, gde će po drugi put u Beogradu održati koncert, ovog puta na Kalemegdanu.\nX Factor Adria: Pobednica Eurosonga Lorin stigla u Beograd, večeras na sceni ..\nPobednica Eurosonga Lorin biće specijalna gošća u večerašnjoj "lajv" emisiji šoua X Factor Adria. Švedska pevačica stigla je u Beograd, te izrazila uzbuđenje što će nastupiti u regionalno najpopularnijem muzičkom takmičenju.


U okviru svojih redovnih radnih aktivnosti, generalni direktor preduzeća, Jasmin Devedžić i izvršni direktor za ekonomsko – finansijske poslove, Anto Perković, posjetili su poslovnu jedinicu „Šumariju Olovo“.\nOdržan je sastanak sa rukovodiocem poslove jedinice i šefovima radnih jedinica, na kojem su dogovoreni dalji pravci djelovanja i buduće saradnje na realciji Uprava – Poslovna jedinica.\nOsim radnog sastanka, posjeta je imala i svečenu notu jer je iskorištena prilika da generalni direktor, u ime Uprave preduzeća, uruči mobilni telefon Arnelu Rotiću, jednom od najboljih terenskih radnika. Prema riječima nadređenih, Arnelu je pripala nagrada za nesebičan rad i zalaganje u obavljanju poslovnih zadataka.\nPoslovi u šumarstvu se, sigurno, svrstavaju među zahtjevnije i teže poslove za koje je potreban znatan fizički napor i ovaj poklon je uručen kao vid motivacije i svojavrsni pokazatelj da se taj rad prepoznaje i cijeni.\n"Najveći potencijal ove firme su upravo njeni radnici, i zaista smo ponosni da u svojim redovima imamo ljude kao što je Arnel. Terenski radnici nose najveći teret ovog preduzeća i svakako su najzaslužniji za njegovo uspješno poslovanje. Zbog toga smatramo da ih treba dodatno motivisati i nagrađivati njihov rad", rekao je generalni direktor nakon uručenja poklona.\nNakon zajedničkog sastanka, članovi Uprave su posjetili i jedno od radilišta u radnoj jedinici „Solun“.


Ovako priča dr Vera Šćepanović, vlasnica kompanije "Trivit" i prepoznatljivog "tonus" hleba bez brašna.\n- Razvoj u "Trivitu" podrazumeva angažovanje pravih ljudi. Ljudi koji su podelili našu viziju budućnosti i doprineli da ona postane stvarnost. U tom procesu rasta kompanije rasli su i unapređivali se i naši kadrovi, koji su razvijali svoje veštine i stečeno iskustvo koriste i sada u savladavanju novih poslovnih i životnih izazova - objašnjava dr Šćepanović.\nDelatnost firme prva dama "Trivita" opisuje tako da je svaki čovek zupčanik u jednom velikom mehanizmu i da, više nego i u jednoj branši, lanac je jak koliko je jaka njegova najslabija karika.\n- Iskustvo nam govori da su najbolji ljudi u kompaniji uvek oni koji su tu od svog pripravničkog staža i u njihov razvoj se višestruko isplati ulagati. Meni lično je najveće zadovoljstvo to što su već 10 godina aktivno uključena u biznis i naša tri sina, obavljajući funkcije shodno svom afinitetu i stečenom iskustvu. Porodične firme imaju budućnost samo ako se znanje i poslovne veštine kvalitetno prenesu na sledeću generaciju. Veliki broj projekata je uspešno realizovan zahvaljujući velikom entuzijazmu koji vlada među zaposlenima usled toga što svi delimo jednu ideju - ideju da zdravije pekarske proizvode ponudimo tržištu - kaže dr Vera Šćepanović.\nKao ključni faktor razvoja brenda "tonus", vlasnica vidi u kontrolisanoj proizvodnji najkvalitetnijih sirovina na sopstvenim njivama, izuzetan značaj se pridaje proizvodnji bez GMO. "Tonus" hleb je bio predmet brojnih kliničkih istraživanja u Rusiji, a u ovoj godini smo ušli u proces kliničkih ispitivanja u Srbiji.\nKompanija "Trivit" je tržištu još 2009. godine ponudila pekarske proizvode od "tonus" proklijalih žitarica, a FMCG časopisi su tek ove godine objavili da su proklijale žitarice apsolutni hit u zdravijim proizvodima za 2019. godinu. Ove godine razvoj proizvoda je takav da ćemo biti u mogućnosti tržištu da ponudimo proizvode pod "tonus" brendom koji ne spadaju samo u pekarstvo, dakle ulazimo u novu branšu, o čemu ćemo govoriti u periodu koji je pred nama - tajanstvena je dr Šćepanović.\nOno što nam otkriva jeste da su glavni pokretači "Trivita" nauka i ideja.\n- Kada se sagleda da je naša kompanija još pre devet godina prepoznala trend koji će stići globalno, jasno je da su glavni motivatori i pokretači u našem sistemu nauka i ideja. Ovom prilikom želim da se zahvalim javno svim našim zaposlenima na doprinosu u razvoju inovacija, ali i našim vernim potrošačima koji to prepoznaju - kaže Šćepanovićeva.


PUT DO BIZNISA PREKRIVEN LATICAMA RUŽA - Živeti sa prirodom\nod Živeti sa prirodom May 30, 2017 6:43 am 3,541 views0\nDanas smo svedoci jednog fenomena, a to je da nikada više nije bilo školovanijih ljudi sa završenim fakultetom i diplomama a sa druge strane nikada nismo imali veću stopu nezaposlenosti. Mladi ljudi koji se godinama školuju nakon završene škole i suočeni sa realnošću i bez posla vrlo brzo se razočaraju i izgube volju za životom te se odaju raznim porocima ili traže način da odu iz zemlje.\nNaravno postoje izuzeci, ljudi koji stvaraju sami svoj posao. Na jugu Srbije ne uspeva samo voće i povrće – Dejan Jovanović iz Vrtogoša je dokaz. Izvozi 70 odsto proizvodnje sa četiri hektara i zasađenih 200.000 ruža. Ima i tri plastenika.


"Šešelj bi se na suđenjima trebao ugledati na Karadžića" - Klix.ba\n19.1.2010. u 13:35\nSudija Haškog tribunala Jean-Claude Antonetti apelovao je danas na lidera radikala Vojislava Šešelja da se u sudnici ponaša pristojno, odnosno da se ugleda na Radovana Karadžića i preminulog Slobodana Miloševića.\n"Imamo posla sa vrlo pristojnim čovjekom", rekao je Antonetti, opisujući ponašanje Karadžića, nekadašnjeg predsjednika Republike Srpske (RS).\nNajavljeni novi svjedok, koji je trebalo da bude saslušan danas, nije mogao da dođe, jer je imao hiruršku intervenciju i, prema procjeni sudije Antonettija, neće se pojaviti ni u sljedećih nekoliko nedjelja.\nŠešelj je u administrativnoj raspravi rekao da se po izjavi svjedoka vidi da ga je Tužilaštvo natjeralo da lažno svjedoči i da mu je za pripreme dato mjesec dana, te da je traženo da ponovi svoje tvrdnje sa prethodnog svjedočenja. Šešelj je zatražio da Sud "tačno ustanovi o čemu se radi".\nŠešelj je pozvao Tužilaštvo da se izjasni o navodima Hrvatske televizije, gdje je u emisiji "TV kalendar" od 15. januara urednik saopštio da je Željko Ražnatović Arkan krajem 90-ih godina prošlog vijeka vodio pregovore o mogućoj nagodbi, da bi svjedočio protiv nekog drugog, uz insinuaciju da ga je Miloševićev režim likvidirao kada je obećao saradnju tužilaštvu.\nZastupnik optužbe Matias Marcusen izjavio je da je za njega ta informacija nova, te da ne vidi njenu relevatnost za ovaj predmet. On je rekao da Tužilaštvo nema dokumentaciju o pregovorima sa Arkanom i da ne može da otkrije da li ih je bilo u predistražnoj fazi.\nŠešelj je inistirao da "ovde defiluju očevici Arkanovih zločina, od kojih on mora da se brani", jer su navedeni u njegovoj optužnici. Za nekadašnjeg Arkanovog zamenika Borislava Pelevića Šešelj je rekao da je oslobođen svih krivičnih optužbi, zato što je bio instrument režima Zorana Đinđića.\n"Pelević je, posle mog saslušanja svedoka prošle sedmice, rekao da je bio u Zvorniku i u Bijeljini i da ja ’pakujem’ Arkanu krivicu i da gnusno lažem. Morao sam to da iznesem, jer ga nisam optuživao, samo sam hteo da se distanciram", rekao je Šešelj.\n"Ja tamo nisam došao iz grada, već iz suda, i nisam se ni sa kim rukovao. Mene ovde dve godine truju, jetra mi je načeta, kažu da je to zato što sam debeo, a ja nisam debeo. Nisam hteo da se mažem nikakvim hemikalijama i zato su me držali u izolaciji. Ko mene može naterati da se mažem nepoznatom hemikalijom", upitao je Šešelj.\nNastavak suđenja Šešelju najavljen je za idući utorak, kada bi trebalo da bude saslušan svjedok pod šifrom "VS-029".


Online zajam Prijedor – brzo i lako do potrebnog novca - Brzi Krediti\nOnline zajam Prijedor – brzo i lako do potrebnog novca\nFinansijski servisi dozovoljavaju svim punoljetnim osobama da podignu online zajam Prijedor bez problema. Ukoliko imate od 18 do 70 godina i radno ste sposobni, ispunjavate uslove za online zajam Prijedor. Online zajmovi su dio ponude finansijkih servisa mikrokreditnih organizacija na domaćem tržištu.\nOnline zajam Prijedor vam omogućava da kroz par klikova aplicirate za pozajmicu, te da već kroz par sati i podignete novac koji vam je potreban. Nepredviđeni troškovi se dešavaju gotovo svima, a zahvaljujući modernim finansijskim servisima više nema potrebe da tražite novac od svojih bližnjih i prolazite kroz neugodnosti. Ukoliko živite u gradu Prijedor sa poštarskim brojem 79000 i pozivnim brojem +38752 svoj novac možete podignuti u najbližoj pošti.\nPrema istraživanjima koje su sproveli finansijski servisi, od 89397 stanovnika koji žive na teritoriji grada Prijedor čak 40% njih je imalo iskustva sa online zajmovima, a čak 30% njih je istaklo kako bi u nepreviđenim finansijskim situacijama ponovo apliciralo za online zajam Prijedor. Ukoliko ste i sami zainteresovani za online zajam, dodatne informacije možete dobiti na zvaničnoj web stranici finansijskoj servisa koji nudi online zajmove ili pozivom na broj telefona koji je takođe naznačen na web stranici servisa za kreditiranje.\nOnline brzi krediti Doboj Jug – kome su dostupni i kako aplicirati\nBrzi krediti Čajniče – sve što treba da znate\nOnline pozajmice Oštra Luka – brzo do potrebnog novca uz 0% kamate